**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**ФИЛОЛОГИЯ, ӘДЕБИЕТТАНУ ЖӘНЕ ӘЛЕМ ТІЛДЕРІ ФАКУЛЬТЕТІ**

**ҚАЗАҚ ТІЛ БІЛІМІ КАФЕДРАСЫ**

|  |  |
| --- | --- |
| **Келісілген:**    Факультет деканы  ф.ғ.д., профессор\_\_\_\_Ө.Әбдиманұлы  " 25 " тамыз 2015 ж. | Университеттің ғылыми-әдістемелік кеңесінде бекітілді Хаттама №\_1\_ «\_26\_»\_08\_ 2015 ж.  Оқу жұмысы жөніндегі проректор  \_\_\_\_\_\_\_\_\_\_\_\_\_\_\_\_Д.Ж. Ахмед-Заки  "\_\_\_27\_"\_\_\_08\_\_\_\_ 2015 ж. |

# ПӘННІҢ ОҚУ-ӘДІСТЕМЕЛІК КЕШЕНІ

### Кәсіби бағдарлы қазақ тілі

### \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Мамандық: 5В030100 Құқықтану

Оқу түрі: күндізгі

**Алматы, 2015**

Пәннің оқу-әдістемелік кешенін құрастырған ф.ғ.к.доцент м.а.А.Т.Аширова

Негізгі оқу бағдарламасы және пәндер каталогы негізінде жасалынды

**Қазақ тіл білімі кафедрасының мәжілісінде қаралып ұсынылды**.

« 25 » тамыз 2015 ж., хаттама № 1

Кафедра меңгерушісі \_\_\_\_\_\_\_\_\_\_\_\_\_\_\_ C.Ш.Ақымбек

(қолы)

### Факультеттің әдістемелік (бюро) кеңесінде ұсынылды.

### « 26» тамыз 2015 ж., хаттама № 1

Төрағасы (Төрайымы) \_\_\_\_\_\_\_\_\_\_\_\_\_\_\_\_\_\_\_\_А.Ж.Амиров

(қолы)

**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

|  |  |
| --- | --- |
|  | Филология, әдебиеттану және әлемтілдері факультетініңғылыми кеңесінде бекітілді 2015 ж. « \_25\_\_»\_08\_\_\_\_ №\_\_1\_\_хаттама  **Декан \_\_\_\_\_\_\_\_ проф. Ө.Әбдиманұлы** |
|  |  |
|  |  |

**С И Л Л А Б У С\***

**КbK “O”T 1102 - «Кәсіби‑бағдарлы қазақ тілі»** (3 кредит)

1 курс, о/б, күзгі семестр

Оқытушы: **Аширова Анар Тишибаевна ф. ғ. к., доцент**

Жұмыс орны: Қазақ тіл білімі кафедрасы, 326-кабинет

Телефоны: жұм.: 3773336 (1325)

e-mail: anara\_314@mail.ru

**МОДУЛЬ МАЗМҰНЫ**

**Мақсаты:**

Қазақстан Республикасының қазіргі таңдағы экономикалық даму деңгейі, басқа елдермен халықаралық байланысының нығаюы, әлемдік қауымдастықта ықпалының артуы біліктілік деңгейі әлемдік стандарттарға сәйкес келетін, өз елінің тарихи құндылықтары тілі мен тарихына, мәдениетіне құрметпен қарап, ғаламдану үдерісінде мемлекетіміздің жедел дамуына үлес қосатын мамандарды даярлаудың қажеттігін туғызып отыр. Сондықтан мемлекеттік тілді меңгерген білікті мамандарды қалыптастыру, даярлау оқу мазмұнының негізгі міндеті болып табылады.

Бағдарламаның мазмұны тіл үйренушінің қарым-қатынасқа түсу салаларын ескере отырып, сөйлеу әрекетінің 4 қағидатына (тыңдалым, оқылым, айтылым, жазылым) негізделген тіл үйренушінің мақсаты, тілді қолдану саласы, коммуникативтік жағдаяттар компоненттері, контекспен байланыстылығы тіл бірліктерінің қолданыстағы қызметіне сай анықталады. Модульде тілдік құзіреттілікті қалыптастыру коммуникативті-функционалдық грамматикаға негізделеді.

Осы тұрғыдан алғанда, ең басты мақсат – тұрмыстық, әлеуметтік тақырыптардағы мәтіндер негізінде тіл үйренушілердің сөйлеу біліктілігін жетілдіру, лексикалық қорын, грамматикалық білік-дағдыларын қалыптастыру, қазақ тілі грамматикасы туралы білімін дамыту.

**Міндеттері:**

* тілдік білім берудің негізгі құзіреттілігі және оның нәтижелі болуы;
* коммуникативті-функционалдық бағыт;
* пән мазмұны мен оның нәтижесінің белгіленген типтік стандарт бойынша оқытылуы мен тілді меңгертуі;
* пән мазмұнының сала, тақырып, шағын мәтін және қатысымдық типтік жағдаяттарынан құралған когнитивті-лингвомәдени кешен түрінде берілуі;
* тілдік құзіреттілікті анықтаудың параметрлік өлшем бірліктерін көрсету.

**ЖАЛПЫ ҚҰЗЫРЕТ**

**құралдық:**

– мемлекеттік тіл – қазақ тілін өзара қарым-қатынас пен мәдениетаралық қатысымда қолдана алу;

- кәсіби­-бағдарлы қазақ тіліндегі ғылыми және публицистикалық мәтін мазмұнындағы ақпараттарды түсіну; алған мәліметтерді кеңейту; өз көзқарасын дәлелдеу мақсатында немесе түрлі мәселелерді шешуде қолдана алу;

- кәсіби­-бағдарлы қазақ тілін меңгертуге арналған мультимедиалық, электронды оқу кешендерін тіл үйрену барысында ұтымды қолдана білу;

- БАҚ, сайттардан алынған материалдарды сұрыптап, өңдей алу, қатысымда қолдана алу дағдысын қалыптастыру.

**тұлғааралық:**

– мемлекеттік тіл ретіндегі қазақ тілін құрметтеу және толеранттық негізінде тұлғааралық және мәдениаралық қатысымға қабілеттілік, ұлтаралық, мәдениетаралық қарым-қатынас ережелерін сақтай отырып, қазақ тілінің мемлекеттік мәртебесін нығайтатын ресми шараларға қатысуға, қолдануға, іске асыруға қабілетті болуы.

**жүйелілік**:

– кәсіби­-бағдарлы қазақ тілінің лексикалық және грамматикалық жүйесі арқылы ойды жеткізу, әңгімелесушіге әсер ету, қазақ тілінде мәтінді сипаттау, хабарлау, талқылау үшін пайдалану,

- тілдер мен әдебиет үдерісін Қазақстандағы, әлемдегі әлеуметтік‑экономикалық, мәдени‑тарихи, саяси жағдайлармен, ҚР конституциялық‑құқықтық негіздерімен үйлестіруге бейімділік

**пәндік құзірет**:

- тіл білімі мәселелерін: олардың негізгі лексика-грамматикалық түсініктерін, олардың басқа ғылымдармен байланысын, қазақ тілінің даму тенденциясы мен қазіргі жағдайын, Қазақстандағы тарихи‑мәдени және тарихи‑әдеби үдерісті меңгеруге қабілеттілік.

- кәсіби­-бағдарлы қазақ тілінің жүйесін пысықтау, қазақ тіл бірліктерінің құрылымы мен қолданылуы барысында халықтың тарихы мен мәдениетімен байланыстыру, ауызша және жазбаша мәтіндерді құрастырғанда берілген коммуникативті жағдаяттарға байланысты іргелі білімдерді қолдану қабілеті

- компьютермен өңделген мәліметтерді; түрлі типтегі мәтінді редакциялау, тілдік әдіс-тәсілдерді қолдану, филологиялық ақпараттарды жинауға, сақтауға және өңдеуге арналған ақпараттық технологияларды жүзеге асыруға қабілеттілік.

- филология ғылымындағы жаңа жетістіктерді өз мамандығына бейімдеп тиімді меңгеруге дайындық.

**Пререквизит:** - қазақ тілі пәні

**Постреквизит:** - кәсіби қазақ тілі

**КbK “O”T 1102** – **Кәсіби‑бағдарлы қазақ тілі**

**ПӘН МАЗМҰНЫ:**

**Мақсаты:** кәсіби­-бағдарлы қазақ тілін меңгерудің әрбір деңгейіндегі негізгі міндеттерді сөйлеу түрлеріндегі модельдер мен қатысым түрлері арқылы жүзеге асыру. Тіл үйренушілердің қазақ тіліндегі грамматикалық білімін бекіту және сөйлеу әрекетін дамыту.

**Міндеттері:** берілген сұрақтарға өзінде бар сөздік қорды пайдалана отырып, дұрыс жауап беруге үйрету;

Белгілі бір тақырып бойынша өз ойын дұрыс жүйелі түрде айта алатын дәрежеге жеткізу;

Мәтінмен жұмыс істеу барысында көлемді мәтінді оқып түсінуге, мәтіннің мазмұнын өз сөзімен жеткізе білуге дағдыландыру;

Естігені бойынша қабылдаған мәліметті қорытып, өз ойын айта білуге үйрету т.б.

**Құзырет:**

* мемлекеттік тілде таратылатын мол ақпараттар толқынынан өзіне, өз мамандығына қажеттісін таңдап алып, оны өмірде қолдана білу;

1. кез келген жағдайда өз бетінше шешім қабылдай білу;
2. проблеманы танып, оны шешудің жолдарын айқындау, оны мемлекеттік тілде жеткізе білу;
3. мемлекеттік тілде өзіндік көзқарасын таныта білу, оны дәлелдеп, қорғай білу;
4. өзінің алған білімі мен білік-дағдыларын, кәсіби­-бағдарлы қазақ тіліндегі сөздік қорын үнемі дамытып отыру;
5. кәсіби­-бағдарлы қазақ тілінде шешен сөйлеуге дағдылану;

**Заң факультетінің студенттеріне кәсіби‑­бағдарлы қазақ тілін оқытудың тақырыптық жоспары**

**ПӘННІҢ ҚҰРЫЛЫМЫ, КӨЛЕМІ ЖӘНЕ МАЗМҰНЫ**

|  |  |  |  |  |  |
| --- | --- | --- | --- | --- | --- |
| **Апта** | Kәсіби‑­бағдарлы қазақ тілі **КbK “O”T 1102 3 кредит** | | | | |
| **Тақырыптардың атауы** | | | **Сағат** | **СОӨЖ тапсырмалары** |
| **I тақырыптық блок**  **Қатысымның әлеуметтік‑тұрмыстық саласы** | | | | | |
|  | **Грамматикалық тақырып** | | **Лексикалық тақырып** |  |  |
| **1** | Бұрыннан қалыптасқан интернационал терминдер мен сөздердің жазылу ерекшеліктері, олардың қазақ тілінде фонетикалық өзгерістерге ұшырауы, қолданысы (қосымша жалғануындағы ерекшеліктер). | | 1. Қоғам және тіл.  2. Мемлекеттік тіл – Қазақстан халықтарын біріктіретін негізгі фактор | **1**  **2** |
| **2** | Қазақ орфоэпиясы заңдылықтарын білу. | | 1. Университет білім ордасы.  2. Мен таңдаған мамандық. | **1**  **2** |  |
| **3** | Мамандық салаларына қатысты терминдерді, терминдік тіркестерді түсініп, орынды қолдана білу | | 1. Білім жүйесіндегі реформалар.  2. Болон декларациясының негізгі қағидалары | **1**  **2** | Шет елдердегі білім беру жүйесі мен Қазақстандық оқу жүйесін салыстыру. |
| **4** | Сөйлеу мәдениетін қалыптастыруда қазақ тіліндегі синоним, омоним, көп мағыналы сөздер мен идиомалық тіркестердің жұмсалуы | | 1. Тәуелсіз Қазақстан.  2. Қазақстан – Азия барысы.  3. Қазақстан жаһандану дәуірінде. | **1**  **1**  **1** | 1. Көшедегі маңдайша, бильбордтағы жарнамалардағы 20 қатені жазып келу, презентациялық жұмыс. |
| **IІ тақырыптық блок**  **Қатысымның әлеуметтік-мәдени саласы** | | | | | |
| **5** | Заттың (ұғымның) сын-сипаты мен дәреже деңгейін білдіру | 1. Адам құқығы туралы жалпы ортақ декларация  2. Адам және заң | | **1**  **2** | 1. Шығарма жазу.  2. Адам құқығы туралы жалпы ортақ декларация (шығармашылық жұмыс) |
| **6** | Анықтауыштық-пысықтауыштық қатынастың берілуі | 1. Уақытты басқару (Ең қымбат та, ең арзан).  2. Уақытты бағалай біл  3.Өмір қайта оралмайды | | **1**  **1**  **1** | 1. Нобель сыйлығын алған лауреаттар, олардың ғылыми жаңалықтары (кейс‑папка әзірлеу) |
| **7** | Фразеологизмдер  Көнерген сөздер мен неологизмдер | 1. Азаматтық құқық  2. Құқық бұзушылық  3. Қылмыс және оның түрлері | | **1**  **1**  **1** | «Құқық бұзушылықты алдын алу-басты міндет» тақырыбында презентация |
|  | **АРАЛЫҚ БАҚЫЛАУ №1** | | | | |
| **8** | Стиль туралы түсінік  Стиль түрлері | 1.Жасөспірімдер арасындағы қылмыс  2.Жемқорлық | | **1**  **2** | «Сыбайлас жемқорлыққа қарсы күрес» тақырыбында конспект жазу, баяндау. |
| **9** | Ресми іс қағаздар стилі | 1.Қылмыстың сипаты  2.Қылмыстық іс жүргізу құқығының негіздері | | **1**  **2** | «Жастар арасындағы қылмыс» тақырыбында  топпен жұмыс жасау. |
| **10** | Сөзжасам. Сөзжасамның тәсілдері | 1. Құқық қорғау органдары  2.Тергеушінің қызметі | | **1**  **2** | Заң терминдерімен жұмыс. |
| **IІI тақырыптық блок**  **Қатысымның оқу-кәсіби саласы** | | | | | |
| **11** | Жалғаулардың түрлері. Шылау | 1.Сот сараптамасы  2.Жауап алу | | **1**  **2** | Заң ретінде қалыптасқан салт-дәстүрлерге қатысты қосымша материалдар дайындау. |
| **12** | Етістіктердің шақтары. Етістіктің өткен шағы | 1.Айыпталушыдан жауап алу  2.Куәгер мен жәбірленушіден жауап алу | | **1**  **2** | Заң терминдерімен жұмыс. |
| **13** | Етістіктің осы шағы. Етістіктің келер шағы | 1. Сот жүйесі  2. Прокуратура | | **1**  **2** | Қазақ халқының заңгерлері туралы  Реферат жазу. |
| **14** | Етістіктің райлары. Етіс | 1. Қорғаушының міндеті  2.Сот жүргізу | | **1**  **1** | «Жемқорлық – өркениеттің жауы» тақырыбында презентация жасау. |
|  | **АРАЛЫҚ БАҚЫЛАУ №2** | | | | |
| **15** | Өткен материалдарды бекітуге арналған тіл ұстарту жұмыстары | **Жазбаша түрде**  Жобалық жұмыстарды, презентацияларды қабылдау | | **3** |  |

**БІЛІМ ЖӘНЕ ҚҰЗЫРЕТ ЖҮЙЕСІНДЕГІ ПӘННІҢ НЕГІЗГІ ҰҒЫМЫ**

**Кәсіби‑бағдарлы қазақ тілі пәнінің негізгі ұстанымдарының бірі** – студентті өз бетінше жұмыс істеуге және дербестікке баулу. Бұл қағида дәстүрлі репродуктивтік білім емес, құрастырылған (конструктивтік) білімге негізделген. Яғни, студенттің дайын ақпаратты есте сақтап, қабылдауы, оған дайын жауап беруі еш қуатталмайды. Керісінше, одан берілген ақпаратты белсенді әрекеттер арқылы жан-жақты қарастырып, зерттеуі талап етіледі. Студентті кез келген мәселеге байланысты өзіндік ой-пікір құрастыруға, сыни ойлау дағдысын қалыптастыруға ынталандыру көзделеді. Қазақ тілі сабақтарында әр студент – жеке тұлға. Сабақ барысында берілген жауаптар дұрыс немесе бұрыс деген тұрғыдан бағаланбайды, өйткені мұнда айтылған әрбір ой құнды. Мұндай атмосферада жұмыс істеген студент, әрине жігерлілік те таныта алады.

**Пәннің оқу-әдістемелік қамтамасыз етілу картасы**

|  |  |  |  |  |
| --- | --- | --- | --- | --- |
| **№** | **Пәннің атауы** | **Авторы және оқулықтың аты** | **Әл-Фараби атындағы ҚазҰУ кітапханасындағы саны** | |
| **негізгі** | **қосымша** |
| 1 | Қазақ тілі | Иманқұлова С., Егізбаева Н., Иманалиева Ғ., Омарова Б., Рамазанова Ш., К.Мұқадиева. Қазақ тілі.Оқу құралы.Алматы, 2008ж. | 100 | Intranet KAZNU |
| 2 | Кәсіби қазақ тілі | Сейтбекова Айнұр Аташбекқызы «Заңтану» мамандығына арналған оқу құралы – Алматы, 2014 ж. |  |  |
| 3 | Грамматикалық анықтағыш | Б. Қапалбеков, С. Құлманов, Г. Қалиақпарова, Алматы, 2010 | Yniver KAZNU |  |
| 4 | Қазақ тілі практикумы | З.С. Күзекова. Астана, 2010 |  | Yniver KAZNU |
| 5 | Ересектерге қазақ тілін оқытуға арналған мультимедиалық кешен | Жоғары деңгей. Алматы, 2010 | www.til.gov.kz |  |
| 6 | Сұхбат | Тіл мәдениеті  Тілдік тұлға | Компьютер сыныбында  орнатылған  аудиокурс |  |

**СӨЖ / СОБЖ бойынша тапсырма түрлері және әдістемелік ұсыныстар**

* Берілген тақырып, тапсырма бойынша презентация дайындап, сабақта таныстыру;
* Студенттердің бір-бірімен ұйымдастырған іскерлік ойын (рөлдік ойын) форматында консультация өткізу;
* Студенттердің бір-бірінің жазба жұмыстарына пікір жазып рецензиялауы;
* Берілген тақырып бойынша топ студенттері ішінде пікірталас өткізу;
* Белгілі бір тақырып бойынша ақпарат жинау;
* Берілген тақырып бойынша статистикалық мәліметтерді талдау;
* Берілген тақырып бойынша сұхбат жүргізу;
* Белгілі бір тақырыпқа сәйкес әдейі құрылған тосын жағдайлардың шешімін табу және т.б.

**Білім мен құзыретті бақылау түрлері:**

* Бақылау жұмыстары: семестрде 2 жұмыс *(кредиттердің саны бойынша – 1 кредитке 1жұмыс есебінен).*
* СӨЖ: *жеке және топтық тапсырмалар СӨЖ ұйымдастыру технологиясына байланысты (реферат, презентация, эссе, жобаны қорғау, аналитикалық шолу және т.б. тапсырмалар жобалық-зерттеу сипатында).*
* АБ: 2

Аралық бақылау: емтихан емтихан сессиясы кезінде.

Аралық бақылау пәннің мазмұнына кіретін теориялық және практикалық сұрақтар бойынша жүргізіледі (7, 14 апта).

Модульдің пәндері бойынша кеңесті оқытушының кеңсе-сағаты (СОБЖ) уақытында алуға болады.

**Аралық бақылау кестесі**

**1-кезең**

|  |  |  |  |  |
| --- | --- | --- | --- | --- |
| Бақылау | Өткізу түрі | Өткізу уақыты | Ең жоғары балл (максимум балл) | Тапсырмалар |
| №1 аралық бақылау | жазбаша | 7 апта | 20 | 1-7 аптада өткен тапсырмалар бойынша ұсынылған тақырыптардың біріне тұрақты тіркестер мен мақал-мәтелдерді пайдалана отырып, эссе жазу:  1. Тіл мен қоғам  2. Қазақстан – Азия барысы  3. Уақытты бағалау – өнер |
| MID-TERM EXAM | тест | 8 апта | 25 | Оқылым,  айтылым, жазылым  түріндегі тапсырмалар |
| №2 аралық бақылау | ауызша | 14 апта | 20 | Берілген тақырыптардың бірі бойынша жағдаяттық сұхбат дайындау:  1. Құқық қорғау органдары  2. Жауап алу  3. Сот жүйесі |

**Білім және құзіретті бағалау тәртібі**

|  |  |  |
| --- | --- | --- |
| **№** | **Студент жұмысының және сабақтың түрлері** | **%** |
| 1 | Аралық бақылау жұмыстары | 20+20 |
| 2 | Midterm examination | 25 |
|  | Практикалық сабақтарға қатысуы және белсенділігі | 120 |
| 3 | Жеке және топтық тапсырмалар (CӨЖ, СОӨЖ) | 40 |
| 4 | Қорытынды емтихан | 75 |
| **БАРЛЫҒЫ: 300** | | |

* **Жұмысты бағалау**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Апта | Сабақ түрлері мен студенттермен жұмыс | | | | | | | | Апталық  балл % |
| Семинар саб.  Жоғары балл % | СӨЖ | | СОБЖ | | АБ  Жоғары балл % | | Midterm examination |
| Жоғары балл % | | | |
| **1 - 7 апта** | | | | | | | | | |
| 1 | 9 | |  |  | | |  |  | 9 |
| 2 | 9 | | 5 |  | | |  |  | 14 |
| 3 | 9 | |  | 2 | | |  |  | 11 |
| 4 | 9 | |  | 3 | | |  |  | 12 |
| 5 | 9 | | 5 |  | | |  |  | 14 |
| 6 | 9 | |  | 2 | | |  |  | 11 |
| 7 | 9 | |  |  | | | 20 |  | 29 |
| Барлығы: 100 | | | | | | | | | |
| **8 – 15 апта** | | | | | | | | | |
| 8 | 9 | |  | |  | |  | 25 | 34 |
| 9 | 9 | |  | | 2 | |  |  | 11 |
| 10 | 9 | | 5 | |  | |  |  | 14 |
| 11 | 9 | |  | | 2 | |  |  | 11 |
| 12 | 9 | |  | | 3 | |  |  | 12 |
| 13 | 9 | | 5 | |  | |  |  | 14 |
| 14 | 9 | |  | |  | | 20 |  | 29 |
| 15 |  | |  | |  | |  |  |  |
| **225 балл** | | | | | | | | | |
| **Қорытынды емтихан: 75 балл** | | | | | | | | | |
| **Барлығы: 300 балл** | | | | | | | | | |

**Академиялық мінез-құлық және әдептілік саясатына сәйкес студентке қойылатын талаптар**

* Толерантты болу, басқалардың пікірін құрметтеу;
* Даулы мәселелерді реттеу барысында қарсылықты нақты тұжырымдау;
* Плагиат және басқа да әділетсіздіктерге жол бермеу;
* СӨЖ, аралық бақылау және емтихан тапсыру барысында көшіріп алуға, өзгелерден көмек сұрауға, дайын сұрақ жауаптарын алып пайдалануға, басқа студенттің орнына емтихан тапсыруға жол бермеу;

***\*Курстың кез келген мәліметін бұрмалаған студентттің алатын бағасы – «F»***

*Кафедра мәжілісінде қаралды*

*2015 ж «25» тамыз № 1 хаттама*

**Кафедра меңгерушісі: ф.ғ.к., доцент С.Ш.Ақымбек**

**Оқытушы: ф.ғ.к., доцент м.а. А.Т.Аширова**

**І Мемлекеттік тіл – Қазақстан халықтарын біріктіретін фактор.**

**1- сабақ.**  Қоғам және тіл.

***1. Берілген сөздермен және сөз тіркестерімен жұмыс* (мағынасын ашып, сөйлем құраңыз).**

Теңдесі жоқ, толас тапқан жоқ, алып топ, суреткерлік қуатын, бет бұрған халық, кібіртіктеп қалу, қазақ тіліне тұғыр жасау.

1. ***Мына сөздерді мағынасы жуық сөздермен алмастырыңыз.***

|  |  |
| --- | --- |
| өшпес - | көркемдік - |
| дамыту - | мәртебе - |
| басымдылық – | келеңсіз құбылыс - |
| құндылық - | күмән – |

***BOOK1***

***3. Мәтінді оқып шығыңыз.***

**Мемлекеттік тілді білу – заман талабы**

Халықтың тәуелсіздігінің ең басты белгісі – оның ана тілі, ұлттық мәдениеті жоқ ел ешқашан да егеменді ел бола алмайды, болуы мүмкін емес.

Қазақ тілінің тағдыры үшін күрес соңғы жүз жылда бірде-бір толас тапқан жоқ. Ұлы Абайдың заманын айтпағанда, Әлихан Бөкейханов, Ахмет Байтұрсыновтар бастаған алып топ тіл мәселесіне ерекше мән беріп, оның шексіз байлығын, суреткерлік қуатын, бейнелігі мен саздылығын көркемдік сапаға жеткізді.

Бүгінгі таңда мемлекеттік тілді білу – мемлекеттік қызметкерлердің ең басты біліктілік талабына айнала бастады. Қазір мұндай талап қойылатын лауазымдар саны күн өткен сайын артып келеді.

Біз өзі намысшыл халықпыз. Біреу итің жаман десе де намыстанып қаламыз. Тіл білетін қазақ – намысшыл. Тіл білмейтін қазақ одан да намысшыл. Оларды тіл білмедің деп шетке итермеу керек. Қайта бауырға тарту керек. Бізге көп тіл білгеннің артықтығы жоқ. Күні ертең Бүкіләлемдік Сауда Ұйымына кіргелі отырмыз. Осы ретте бізге қазақ, орыс, ағылшын, тіпті қытай тілін де мықтап меңгеріп алу керек. Әлемдік бәсекеге түскелі жатырмыз. Домбыраны шерткендей, біздің мықты мамандарымызды да мемлекет ісіне шертіп-шертіп таңдап аларда олардың бірнеше тілді еркін меңгергеніне артықшылық беріліп тұрылуы тиіс. Қазақстан көп ұлтты мемлекет болғандықтан тіл мәселесі аса күрделі мәселе болып отыр. Тіл мәселесінің өте нәзік екендігі, оның зорлықпен емес тек қана шынайы ынталылықпен ғана ыңғайланатын шаруа екендігі белгілі.

Ал тілдің өзі - тарих тереңіне бойлатып, өнер мен мәдениеттің кәусар бұлағына сусындататын рухани әлеміміздің сарқылмас қазынасы. Олай болса, қазақ тілінің мемлекеттік тіл мәртебесіне сай қолданылу аясын кеңейте түсу қажеттігі - заңды құбылыс.

«Тіл туралы» Заңның 4-бабында: «Қазақстан халқын топтастырудың аса маңызды факторы болып табылатын мемлекеттік тілді меңгеру – Қазақстан Республикасының әрбір азаматының парызы. Үкімет, өзге де мемлекеттік, жергілікті, өкілді және атқарушы органдар Қазақстан Республикасының барша азаматтарының мемлекеттік тілді еркін және тегін меңгеруіне қажетті барлық ұйымдастырушылық, материалдық-техникалық жағдайларды жасауға міндетті» - делінген.

Яғни, қазақ халқы болашақта өз ана тілін сақтап, дамыта алмаса, күндердің күнінде өз алдына жеке мемлекет болып өмір сүруін тоқтатады.

Қазақстан тәуелсіз ел болып қалсын десек, онда ең алдымен қазақ халқының ұлттық мәдениетін, ұлттық салт–дәстүрін, ана тілін дамытуға күш салғанымыз жөн.

Қорыта келгенде, мемлекеттік тілді ғылым мен техниканың түрлі саласына енгізіп, сапасын арттыру - уақыт талабы. Ал уақыт талабын орындау – баршамыздың абыройлы парызымыз.

***question23. Мына сұрақтарға жауап беріңіз, талқыға салыңыз.***

* 1. Қазақ тілін үйрену үшін ең қажетті нәрсе.
  2. Қазақша түк сөйлей алмайтындарға тілді үйрену үшін қанша уақыт керек?
  3. Қазақ тілі неге өз дәрежесінде қолданылмайды?
  4. Сіз қазақпен “қазақша сөйлесесіз” бе?

***6. Даналар сөзін орыс тіліне аударыңыз.***

Орыс тілі жайында Пушкин айтқан екен: “Он один остается неприкосновенной собственностью несчастного нашего Отечества”, - деп. Мұны қазақшалағанда былай болып шығады: “Біздің бақытсыз Отанымызда бірден–бір басыбайлы меншігіміз тіл болып қалмақ”. Әй, осыны көбіміз (қазағы, немісі бар) түсіне бермейміз–ау...

***Г.Бельгер***

“Мен қазақ тілінің мемлекеттік мәртебе алу үшін қолымнан келгенінің бәрін істедім. Бұдан да қиын кезеңде ... ана тіліміз республикамыздағы жеке-дара мемлекеттік тіл мәртебесін алды. Тіл туралы арнайы заң қабылдадық.

Еліміз көп ұлтты мемлекет болған соң тіл мәселесін тізеге салып шешуге болмайтынын ұмытпаған абзал...”

***Н.Ә.Назарбаев***

“Ұлттық сана, ұлттық салт–дәстүр, ұлт тілі жойылса, мен үшін өмір сүрудің маңызы жоқ. Әрбір адам осылай ойлау керек. Барлық кемшіліктерге төзуге болар, бірақ тілге немқұрайлы қаруға жол бермеуміз керек.”

***М.Шаханов***

Адамға екі нәрсе тірек тегі:

Бірі – тіл, бірі – ділің жүректегі.

***Жүсіп Баласағұни***

***BOOK1***

***1. Өлеңді мәнерлеп оқыңыз. Қара сөзбен жазылған сөздердің мағынасын ашыңыз.***

Заман –ай, көкірегіңе мұң қалдырған,

Ашуға **булықтырған**,

**Жындандырған.**

Жалт етіп қарушы едік, таң қалушы-ек,

Қазақша сөйлей қалса бір балдырған.

**Қайырған кез еді ол ел қанатын,**

Ер біткен қайғыратын,

**толғанатын.**

Әлі де сөйлейтіндер бар екен деп,

Орыстың өзі сонда таң қалатын.

Қайран ұлт,

Қайран халық ел дейтінбіз.

Тарихи кең далада **желдейтінбіз.**

Біріміз–бірімізге ана тілде,

Керек деп сөйлеп қалу,

Сөйлейтінбіз.

Қайғырып жүріп–ақ біз ойлайтынбыз,

Тойды да ана тілде тойлайтынбыз.

Қазақша өле-өлгенше сөйлейтұғын,

Ақырғы буынбыз деп ойлайтынбыз.

Көріп ек талай–талай **оңбайтынды,**

Құдайым қолдайды екен қолдайтынды.

Кәпір боп біттік–ау деп ойлаушы едік,

Ақыры бірақ олай болмайтынды.

Қазақша шырқап өтем Отан әнін,

Көрімде енді тыныш жата аламын.

Қазақша **сайрап–ақ жүр** баласы енді

Қазақша білмейтұғын ата-ананың.

***Қ.Мырза Әли***

*«Ана тілі» № 8, 8.02.2005 ж.*

***2. Өзіңізге ұнаған өлеңді жаттап алыңыз.***

**Ана тілі - ұрпақ тілі**

Батар, кетер келмеске күнім менің,

Қалар, бірақ, киелі тілім менің.

Қасіретті шақтарда түңілгенде

Қасиетті тілімнен түңілмедім.

***М. Мақатаев***

\*\*\*

Сол тіліммен дүниені аттадым,

Таптым бүкіл тіршіліктің атауын.

Жатты онда аманаты анамның,

Жатты онда аманаты атаның.

***С.Мәуленов***

\*\*\*

Сақтар болсаң халқыңды – тілді сақта,

Баға жетпес мұра жоқ тілден басқа!

Тілден өзге жиһаздың бәрін түгел

Базарлайсың қалтаңда ақшаң жатса.

***Ә. Сәрсенбаев***

\*\*\*

Дей алмас қайдан әкеледі,

Бар тілден үйрен білімді.

Ұмытсаң – дағы бөтенді

Ұмытпа ана тіліңді.

***А. Тоқмағанбетов***

***3. Қазақ тілін қай санатқа жатқызар едіңіз? Неліктен?***

«**Тіл ажалы»**

***Дэвид Кристал***

Жойылу қауіпі бар тілдерді Линвист Майкл Краус 4 санатқа бөледі.

1. **Қауіп төне бастаған тілдер**. Олар әлеуметтік және экономикалық тұрғыдан қажетсіз деп табылған, үлкен тілдердің қыспағына түскен тілдер. Басты белгісі – алдымен бұл тілдерде сөйлейтін жастар азая бастайды.
2. **Қауіп–қатер төнген тілдер**. Бұл тілде жақсы сөйлейтіндер – жасы елуден асқандар.
3. **Өле бастаған тілдер**. Бұл тілде тек қартайған адамдар сөйлейді.
4. **Жойылған тілдер**. Бұл – сол тілде сөйлейтін бірде–бір адам қалмаған тіл.

***4. Сөйлемді аяқтаңыз.***

1. Қазақ халқының ана тілі – қазақ тілін дамытуға ... .
2. Қазақ сөзі қашанда даланың қоңыр желіндей ... .
3. Кейде қазақ болып туғаның үшін, ең бай тілде сөйлегенің үшін ... .
4. Қазақстан тәуелсіз ел болып қалсын десек, ...

***Қажетті сөз тіркестері****: мақтан етесің; есіп тұрады; ұлттық құндылықтарымызды дамытуға күш салуымыз керек.*

1. ***Сіз тілді үйрену үшін ең алдымен қайсысын таңдар едіңіз?***

***Талап, ынта***

***Күш - қайрат***

***қажеттілік***

***Тілдік орта***

***Тілге құрмет***

***6. Қазақ тілінде еркін сөйлеу үшін сізге неше сөз қажет?***

*Ең қажетті сөздерді теріп жазыңыз:*

1. көпшілік ортада қажет сөздер;
2. тамақтану үшін қажет сөздер;
3. оқу орнында қажет сөздер;
4. көлікте қажет сөздер;
5. танысу үшін қажет сөздер;
6. дүкенде, базарда қажет сөздер;
7. аялдамада қажет сөздер;

***7. Мәтіндерді оқып шығып, негізгі идеяны табыңыз. Сын есімдерді теріп жазыңыз.***

**Қазақтың жаңа мүсіні**



**Ай, қап! – айқап**

Көрсеңіз көз тоймайтын қазақтың қызы. Жалт еткен жанарында жауқазын гүлге ілінген таңғы шықтың тамшысындай мөлдірлік бар. Ай қабақ, күміс кірпік, қызыл ерін... Бейне бір иранбақтың баушарбағынан үлбіретіп үзіп алған гүл сияқты сұлу мүсіннің сымбаты еріксіз көз тартады. Құлын мүшесінің қимыл-қозғалысы үнсіз музыка. Бір бойында сырлы сымбат пен сиқырлы сұлулық ажарлы арулық пен келісті көріктілік, төрт құбыласына сағым шашып, жан дүниеңді арбайды.

Бірақ ана тілін білмейді.

Алдында компьютер. Ғасыр техникасымен ағылшын тілінде “мұңдаса” алады. Шеберлі-гіне шек келтіріп қайтейін, электронды микро-жүйелердің тетігін терең меңгерген. Оқитыны оқшау басылымдар. Теріскей мен түстіктің түрлі–түсті модауи мәдениетін мән бере зерттейді екен. Қысқасы, өркениет өлкесіне өзіндік өрнегімен еніп бара жатқан қарындасқа риза болар едім...

Бірақ ана тілін білмейді.

Қуып келген Қарт Қожақты сындарлы сөзімен сүріндірген Ақжүніс апам тіріліп келсе мына сіңлісімен аударма арқылы сөйлеседі–ау, деген ой көкейіме сап ете түскені бар болсын. Бүгінгі қазақтың қара қызын шаужайлап апарып, жаңа ұлт жасаған ғасырға қарғыс айтқым келеді. Миымды зың еткізген тағы бір жаңғырық жетелеп сыртқа шығарады. Көшеде көлбеңдеген “жаңа қазақтар”. Қайтейін, “көне қазақтың” соңғы тұяғы біз болармыз.

Уақыт ұлтымды жұтып жатса, мен темекінің түтінін жұтайын деп қалтама қол жүгірттім. Қолымдағы темекі қорабындағы “Қазақстан” деген жазуға көзім түсті. Иә, бұл қазақ емес “Қазақстан”. Тура мағынасы Қазақстанда өндірілген ұлттық өнім. Жансыз темекі қорабы маған қазақша тіл қатпайды. Қарындасым да дәл осындай тіл қатпайды екен-ау.

Темекі қорабында шылым шегу денсаулыққа зиянды екенін ескертіпті. Ұрпақты бүлдіру ұрпаққа зиян екенін ескертіп осындай жазуды әр қазақтың жүрегіне неге жазбаймыз?

**Жаңа бастық...**

Сол күнгі ұжымның жиналысынан төтенше қаулы қабылдадық. Ол мынадай: бізге дәл бүгінен бас-тап жұмысшыларды ала-ламайтын, өндіріс есебінен өзіне зәулім үй тұрғызып алмайтын, мекеме қаржысын анда– санда шашып саудаға жібермейтін, алды–артына айналдырып ағайын–туыс, ауыс–қиыс, жағымпаз–жақыбайларымен қоршап қорған салмайтын... Өтірік ақпар беріп, министрлікті алдамайтын бастық керек.

Ақыры, отыз күн ойланып, қырық күн толғанып жүріп бір шешімге келдік. Бізге адам зат әулеті бастық бола алмайды. Ендеше адам емес, робот басқарсын. Шешім шықты. өндірістен миллион доллар жұмсап, Мәскеу қаласындағы робот жасайтын орталыққа тапсырыс бердік.

...Жаңа бастық жаман емес.

Әнтек қазақша сөйлемейді. Алғаш тапсырыс бергенде миына қазақ тілін енгізу өте қымбат тұратындықтан жасата алмадық. Бізді руға, жүзге бөлмейді. Әйелдердің сұлулығы оған еш әсер етпейді. Өндірісті аралағанда жапа–тармағай жалпаңдап туфлиін сүртпейміз.

**Шет жұрттықтар қазақтар туралы**

**Білімдіден шыққан сөз**

* Қазақтар тез–тез сөйлейді, сөздері ағыл–тегіл айтылады. Тамаша халық. Олардың мінезі жұмсақ, жүректері кең, көңілдері ақ жарқын. Тыныштықты сүйеді.

***Д.Иванов***

**\*\*\***

* Өздерінің туыстас түріктес елдерімен салыстырғанда қазақтар сөзге шешендіктерімен ерекше көзге түседі. Олардың шешендіктеріне шынында да таң қалмасқа болмайды, қазақтар сөйлегенде ешбір мүдірмейді, күрмелмей есіп жүре береді. Ойларын дәл, айқын етіп бере білумен қатар сөз, сөйлемдерін белгілі бір дәрежеде әдемілікке безейді, әңгімелесіп отырғанның өзінде жай сөйлемінде, не жайылма сөйлемінде болсын ырғақ анық байқалып және жиі кездеседі. Өлең шумақтарында ғана ұшырай-тын сөйлем түрлері жай сөздердің өзінде іркес–тіркес келіп жатады да тыңдаушыға өлең тәрізді әсер береді.

***В.Радлов***

**\*\*\***

* Қазақтардың арасында ақындық өнер өте жоғары дамыған, ақын деген сақараға сыймайды.

***Г.Потанин***

**\*\*\***

* Қазақтардың тілі – түрік және түркі тілдерінің ішінде өзінің айрықша бейнелілігімен, әдемілігімен көзге түседі. Қазақтар өзінің халық ауыз әдебиетімен, тамаша фольклорымен қай кезде де зор атаққа ие боп келді және бола бермек.

***С.Е.Малов***

**\*\*\***

* Рухани жағынан алғанда қазақтар бойына үлкен қабілет дарыған халықтардың қатарына жатады. Олардың әдебиеті байлы-ғымен де, мазмұндылығымен де ерекше көзге түседі.

***Д.Клеменц***

**\*\*\***

* Қазақтар сөз өнеріне жетік келеді. Бұл жұрттың бәріне: оқыған адамдарға да, әліпті таяқ деп білмейтіндерге де, байға да, жарлыға да тән қасиет.

***А.Брем***

**\*\*\***

* Қазақ халқы үшін сөз өнерінен бағалы да мәнді ештеңе жоқ.

***Р.Пфеннинг***

*\*\*\**

* Кез келген адам өлең шығарады, әрбір қазақ суырып салма ақын, оқиғаны өзінше суреттейді, көзіне көрінген заттарға байла-нысты өз ойын, пікірін, сезімін білдіреді.

***А.Левшин***

**2- сабақ. Сөз мәдениеті - тіл мәдениеті**

**1. Мәтінмен танысыңыз.**

Адамдардың бір-бірімен қарым-қатынас құралдарының ішіндегі өмірде кең қолданылатыны және аса маңыздысы – тіл. Сондықтан адамдар арасындағы қатынас мәдениеті туралы айта отырып, сөз мәдениетіне соқпай кету мүмкін емес.

Сөз мәдениеті, біріншіден, ауызекі тіл мәдениеті және жазба тіл мәдениеті болып екіге бөлінеді.

Ауызекі сөйлеу тілінің де жазба тілінің де бастау негізі – белгілі бір ұлттың дәстүрімен сабақтасқан жалпы халықтың тілі. Ауызекі сөйлесу кезінде жеке адамдар өзінің мінез–құлқын көрсетеді. Сондықтан да сөйлеу, сөйлесе білу – өнер, мәдениет-тіліктің белгісі. Тілдік норманың жүйесін толық сақтайтын жазба тіл. Соның ішінде жазба әдеби тіл. Жазба әдеби тіл – жазу арқылы белгілі жүйеге түскен жазу дәстүрі мен әр түрлі жазба әдебиетінің негізінде қалыптасқан, тұрақты нормалары, стильдік, жанрлық тармақтары бар тілдің түрі.

Екіншіден, сөз мәдениеті сөзді дұрыс қолдану (сөз дұрыстығы) және сөзді бедерлі жұмсау (сөз шеберлігі) деген екі сатыдан тұрады.

Сөз дұрыстығы қазіргі әдеби тілдің жұртшылық таныған, үлгі тұтқан нормасын ұстану дегенді білдірсе, сөз шеберлігі тек нормаға тән дұрыстықты ғана білдірмейді, сонымен қатар алуан түрлі тілдік амал-тәсілдерінің ішінен мағына, стильдік жағынан аса дәл, ұтымды түрін талғау дегенге негізделеді. Бұл жерде сөзге дұрыс не бұрыс деген баға берілмейді. Сөз “дәлірек”, “айқынырақ” деп бағаланады.

Тіл анық болмас, ой анық емес деген сөз. Тіл – ойдың айнасы. Тілдегі сауатсыздық – адамның жалпы сауатсыздығының, мәде-ниеті төмендігінің көрінісі, рухани байлығының әлсіздігі.

1. ***Сөздердің дұрыс баламасын сәйкестендіріңіз.***

|  |  |
| --- | --- |
| мәдениет | обычай |
| ауызекі | хранить, сохранить |
| мінез-құлқы | более точный |
| әдеби | выигрышный |
| алуан түрлі | культура использование |
| дәстүр | методы, приемы |
| мағына | постоянный, устойчивый |
| амал-тәсіл | разнообразный |
| ұтымды | смысл |
| сақтау | выбор |
| талғау | более ясный |
| айқынырақ | вид |
| бедерлі | устный |
| жұртшылық | народ |
| білдіру | означать |
| жүйеге түскен | сложившийся |
| тұрақты | умелый, умело |
| қолдану, жұмсау | литература |
| тармақ | систематизированный |
| қалыптасқан | привычки, характер |

***3. Мәтінді оқып, ауызша аударыңыз.***

***4. Мәтіннің қысқаша мазмұнын айтып беріңіз.***

***5. Мәтін бойынша сұрақтарға жауап беріңіз:***

- жазба әдеби тіл деп нені атайды?

- сөз дұрыстығы мен сөз шеберлігінің айырмашылығы неде?

**Тілдік этикет**

Тілдік этикеттің танысуға қажетті формула-лары:

**- Сізбен танысып (таныстырып) қоялық.**

**- Танысуға (таныстыруға) рұқсат етіңіз.**

**- Таныс болайық (болыңыздар).**

**- Танысып қойыңыздар.**

**- Танысқаныма қуаныштымын.**

**- Өзімді таныстыруға рұқсат етіңіздер.**

Жат ортаға, кеңсеге жаңадан келген адам сәлемдесіп, өзін таныстырады. Таныстырушы үшінші адам жасы, лауазымы кіші-лерді үлкендерге, ер адамды әйелге алдымен таныстырады.

Мысалы:

– Сізбен танысуға бола ма?

– Әрине, танысып қоялық. Менің атым – Серік.

– Мен Мөлдір боламын.

– Атыңыз затыңызға сай көркем екен.

– Рақмет, сіз де есіміңізге лайық екенсіз.

– Өзімді кеңірек таныстыруға рұқсат етіңіз. Әл-Фараби атын-дағы ҚазҰУ-дың студентімін. Болашақ мамандығым – қаржыгер. Жарысқа келген едім.

– Ал мен № 73 Дарынды балаларға арналған физика-матема-тика мектеп-гимназиясының 11 сынып оқушысымын. Мен де мате-матикадан олимпиадаға келіп едім.

– Сіздей әсем арумен танысқаныма өте қуаныштымын. Көріскенше сау болыңыз!

– Сау болыңыз!

1. Адам өмірінде әр түрлі жағдайлар: қуаныштар, қорқыныштар, қайғылы жайттар болып жатады. Міне, осындай сәттерде де адамның өзін-өзі ұстауы, өзгелермен тіл қатысуы көп рөл атқарады. Әсіресе, сөзді құдірет таныған қазақ үшін мейлі қандай жағдайда болмасын оны орнымен қолданудың өзіндік жүйелері қалыптасқан. Тіліміздегі эвфемизмдер мен табу сөздер осындай халықтық дәстүрлеріміздің айғағы. Қайғы түгілі қуаныштың өзін бірден айтпай, әуелі тыңдаушы-ны психологиялық тұрғыда дайындап алып хабар жеткізудің астарында қандай ізгі қатынас жатыр? Жақсы хабарды «*Сүйінші!»* деген сөзден бастау, бір жағынан, жүрек жарды жақсылықтың бағасын асырса, екінші жағынан, айтушының қоса қуанып тұрғанын да жеткізетіні кәміл. Сөздің адамдар арасын жақындастыратын қуат-күші осы бір-ақ ауыз сөздің бойына түгел сыйып тұрғандай.

***Қуаныш көбейсін, қуаныш құтты болсын, ұзағынан сүйіндірсін, тілегіңіз қабыл болсын,* т.б.** сөздердің қай-қайсысы да жақсылық үстінде айтылады.

2. Тілімізде өтінішті білдіруге де керекті сөз орамдары мол кездеседі. Мысалы, ***мүмкін болса, айтыңызшы, айтып (көрсетіп) жібересіз бе, көмегіңіз қажет болып тұр, айтуыңызды өтінемін, рұқсат етсеңіз, көмектесуіңізді сұраймын, сізге қиындық келтірмес пе екен, қол жалғаңызшы, өтінішімді қабылдасаңыз, т.б.***адамның сыпайылығына дәлел болады. Бірақ өтінішті тым жылаңқы дауыспен, мүлде аянышты бет құбылысымен білдіру тыңдаушыны тіксіндіруі де мүмкін. Сондықтан оның қайсысын айтқанда да салмақты, табиғи үнмен жеткізген жөн.

3. Біреуге келісім бергенде я рұқсат еткенде қолданылатын сөз орамдарының қатарына ***сіздерге рұқсат, алыңыз, келісіп отырмын, ақылдаса келе келісім беруді жөн деп шештік, сіздердің айтқандарыңыз болсын, келіспеске амал қалмағандай, қуана құптаймын*, т.б.** кірсе, керісінше, келісім берілмегенінің өзін де әдеппен мынадай сөздер арқылы жеткізуге болады: ***менің қолымнан келмей отыр, сіздің өтінішіңіз орынсыз сияқты, мені қинамасаңыз, мені дұрыс түсінуіңізді өтінемін, дәл қазір мүмкіндік аз, буынсыз жерге пышақ ұрмайық, ғафу етіңіз, ренжімеңіз, т.б.***

4. Ең бір ұлттық нақышы айқын танылатын әдеп орамдары әр халықтың қаратпа сөздерді қалай қолдануынан көрінеді. Қаратпа сөздер қатарына адамның аты (*Сәбит, Аманжол, Сәкен),* туыстық қатынасты білдіретін атаулар (*жезде, әпке, нағашы*), әлеуметтік мәртебені білдіретін атаулар (*жастар, студенттер, көрермендер*), қызмет атаулары (*Президент, директор, хатшы*), көпшілік қауымға арналған (*халайық, жұртым, әріптестер, ханымдар мен мырзалар*), т.б. жатады. Тілдік жағдаяттың ерекшелігіне қарай эмоцияналдық-экспрессивтік бояуы басым бейресми сөз орамдары да, ресми сипаттағы сөздер мен сөз тіркестері де орын алады. Мысалы, қазақ жасы кішілерге ***балам, шырағым, қарағым, айналайын, қалқам, бауырым, қарындас*** деп сөйлесе, жасыүлкендерге ***ағай, апай, ата, әжей, жеңгей, тәте, аға*** деп тілдеседі. Қазақ ұғымында өзінен үлкеннің атын бадырайтып атау, ол аз болса, оған әкесінің атын қосып айту үрдісі жоқ. Ал орыстарда бұлай айту құрметтің нышаны болып саналады. Орыс халқы женщина, мужщина деп те айта береді, ал қазақ тілінде әдепті адам ешқашан әйел, еркек деп тілдеспейді. Өте жақын қатынастағы адамдар арасында еркелету мәнді сөздер (*құлын-шағым, ботам, Сәбитөк),* жақын тарту сипатындағы сөздер (*Сәбитжан, Шоқантай, Айнұртай, әкешім, анашым*) де қолданылады.

Ресми қарым-қатынаста жасы үлкендерге я жасы кіші болғанмен, лауазымы үлкен болса, оған құрметін білдірудің белгісі ретінде *Ореке, Қақа, Әбеке, Сәке* сөздері, *Асқар мырза, Перизат ханым, Әйгерім сіңлім* секілді сөздерді пайдалануға болады. Ал тым ресми немесе бейтаныс жағдайларда бүгінгі заман ағымына қарай *Айдар Тұрарбекұлы, Қайрат Мағауияұлы, Сәуле Рақымқызы* секілді күрделі атаулар пайдаланылып жүр. Ресми хаттасуларда биік лауазымды билік иелерінің аты-жөнінің алдына құрметті, аса мәртебелі секілді сөздер жазылуы дәстүрге айналған. Сондай-ақ, қазақстандықтар, отандастар, бауырластар секілді көпшілікке арналған қаратпа сөздер де кең қанат жайып отыр. Қоғамдағы өзгерістерге орай кеңестік кезеңмен бірге келген *жолдас, жұмысшы-шаруалар* секілді қаратпа сөздер қазір мүлде айтылмайды. Есесіне, бұрын тек ақсүйектер мен билеушілерге айтылатын *ханымдар мен мырзалар, әкім,* т.б. қалыпты сөзге айналып барады.

**ІІ Менің мамандығым**.

**1- сабақ. Университет білім ордасы.**

Қазақ ұлттық университеті – Қазақстан Республикасының жетекші жоғары оқу орны. Университет 1934 жылы құрылды. ҚазҰУ 1991 жылдан бастап, Шығыстың ұлы ойшылы әбу Насыр әл-Фараби есімімен аталады.

Республика Президенті Н.Ә.Назарбаевтың 1993 жылғы Жарлығымен университетке өзін-өзі басқару мәртебесі берілді.

Қазір университеттің 14 факультетінде 16 мыңнан аса студенттер оқиды. Студенттер үшін ірі ғылыми кітапхана, асханалар, спорт кешені, жұмыс істейді. Әлемдік интернет жүйесімен байланысуға, электронды почта, кітапхана каталогын пайдалануға болады. Бірнеше оқу ғимараттары бар. Негізгі оқу ғимараттары тұрған жерді «Университет қалашығы» деп атайды. Сондай-ақ, академик Ө.А.Жолдасбеков атындағы Студенттер сарайы бар.

ҚазҰУ – еліміздің ең ірі ғылыми орталығы. Бұл күндері оқу орнында ҚР Ұлттық Ғылым академиясының 23 академигі, 280 ғылым докторлары мен профессорлар, 680 ғылым кандидаттары мен доценттер еңбек етеді.

ҚазҰУ – халықаралық университеттер ассоциациясына мүше және Американың, Еуропаның, Азияның, Африканың 175 университетімен байланыс жасайды. Жыл сайын 70-тен аса студент шет елдің жоғары оқу орындарында білім алады.

Университетте оқу жүйесі екі сатылы – бакалавриат және магистратура түрінде жүргізіледі.

Жақында Елбасының Жарлығымен университетке Сапа саласындағы жетістіктері үшін «Алтын Сапа» белгісі берілді.

1. Университет қай жылы құрылды?

2. Университетке әл-Фараби есімі қай жылы берілді?

3. Университетке өзін өзін-өзі басқару мәртебесі қай жылы берілді?

1. Университетте неше факультет бар?
2. Онда қанша студент оқиды?
3. Оқу ғимараттары тұрған жерді қалай атайды?
4. Қалашықта тағы нелер бар?
5. ҚазҰУ қандай ассоциацияға мүше?
6. Дүние жүзінің неше университетімен байланыс жасайды?
7. Жыл сайын қанша студент шет елде білім алады.
8. Университетте оқу неше сатылы?Жақында университетке қандай марапат берілді?
9. Ол не үшін берілді?
10. Мәтіннен есептік сан есімдерді табыңыз.
11. Мәтіндегі негізгі сөйлемдерді сұраулы сөйлемдерге айналдырыңыз.

Үлгі: ҚазҰУ жетекші жоғары оқу орны ма?

16.Төмендегі сөйлемдер мен сөз тіркестерін орыс тіліне аударыңыз.

Университет – жетекші жоғары оқу орны, Қазақстан Республикасының оқу орны, университет 1934 жылы құрылған, университет әл-Фараби есімімен аталады, өл-Фараби шығыстың ұлы ойшылы, Президент жарлығымен берілді, 1993 жылы өзін-өзі басқару мәртебесі берілді, бұл күндері, еңбек етеді, ірі ғылыми орталығы, оқу ғимараттары, студенттер қалашығы, оқу жүйесі, ұлттық оқу орны, «Алтын сапа» белгісі, марапат.

**2- сабақ. Мен таңдаған мамандық. Мамандық тарихы.**

Заңтану – бүгінгі таңда классикалық университеттік білім беру құрылымының ажырамас бөлігі. Заң ғылымдары әл-Фараби атындағы Қазақ Ұлттық Университетінің қабырғаларында беделді орынға ие.

Өзінің 55 жылдық тарихында факультет 25 мыңға жуық құқық саласындағы мамандарды: сот, прокуратура, ішкі істер органдары мен мемлекеттік қауіпсіздіктің жоғары білікті жауапты қызметкерлерін, нотариустарды, адвокаттарды, заңгерлерді дайындап шығарды. Заң факультеті республикамызда заң мамандарын дайындаудағы жетекші орталық болып табылады.

Факультеттің бастапқы кезінде Қазақстандағы заң ғылымдарының дамуына үлкен үлес қосқан атақты заңгер-ғалымдар болған. Олардың қатарларында проф. Т.М. Культелеев, С.З. Зиманов, К.А. Абжанов, Ю.Г. Басин, К.С. Ургеншбаев, А.Н. Таукелев, С.Н. Савицкий, А.М. Агушевич, К.А. Шойбеков, А.А. Филимонова, Б.Б. Базарбаев, Г.Ф. Поленов, Б.Д. Бектебаев, М.Н. Сыздыков, С.С. Сартаев, Ш.М. Мажитов, А.Ж. Жакипова. Н.Б. Мухитдинов, К.Х. Халиков, К.Ф. Котов, К.А. Шайбеков, С.Б. Байсалов, В.А. Ким, К.А. Бегалиев, М.А. Сарсембаев, Е.Г. Джакишевтар бар.

       Заң факультетінің ғылыми беделі оның жоғары білікті ғылыми кадрларды дайындауда қосқан айтарлықтай үлесімен айқындалады. Құқық саласындағы көптеген мамандықтар бойынша докторлық және кандидаттық диссертацияларды қорғауға арналған екі диссертациялық кеңес тұрақты жұмыс істейді.

         Ғылыми кадрлардың дайындығы магистратура, аспирантура және PhD докторантурасы арқылы жүргізіледі.

         Ғалымдардың ғылыми зерттеулері заң ғылымдарының теориясы мен тәжірибесі сұраныстарының даму қажеттілігімен айқындалған. Заң факультетінің қазіргі кездегі құрылымы, оның профессорлық-оқытушылық құрамының қалыптасуы, ғылыми потенциалының құрылуы бірнеше кезеңдерден өтті.

         Заң факультетінің дамуының барлық кезеңдерінде оның қызметі Қазақстанның қоғамдық өмірімен, еліміздің экономикасының қажеттілігімен, құқық саласындағы жоғары білікті ғылыми, тәжірибелі кадрлармен қанағаттандыруымен тығыз байланыста болғанын айта кеткен жөн.

**3- сабақ.**

**Ел болашағы – білікті маман қолында**

***1. Сұрақтарға жауап беріңіз.***

1) Сіздер болашақ мамандықтарыңызды ғылыммен байланыс-тырасыздар ма?

2) Гуманитарлық, жаратылыстану, техникалық ғылымдары-ның қайсысын таңдайс-ыздар?

***2. Сөз тіркестерінің мағыналарына көңіл аударыңыз.***

Ғылыми ізденіс, ақпарат алмасу, ортаға бейімділік, қозғаушы күш, мамандыққа сұраныс, сауалдарға сараптама, насихаттық жұмыс, ғылыми бағыттылық, сабақтастық, мүдделілік, басым бағыт, көкейкесті мәселелер, қолданысқа енгізу.

***3. Жоғарыдағы сөз тіркестерімен жай сөйлем құрастырыңыз.BOOK1***

***4. Мәтінді оқыңыз.***

Біз жоғары білікті маман болсақ және еліміздегі ақпараттық технологиялар саласының дамуына үлесімізді қоссақ дейміз. Ал білімін әрі қарай ұштап, оны ғылыммен байланыстырамын дейтін түлектерге магистратура мен аспирантура толық мүмкіндік береді. Кейбір студенттер ізденістерге қадам жасайды. Олар ақпарат алмасу ұстанымдарын қорғау үшін өздері жасап жатқан жобалар мен нұсқауларды ғылымға енгізуге талпынады.

Қазіргі заман талабына сай, бүгінде ақпараттық технологиялар даму үстінде. Бәсекеге қабілетті болу үшін елімізде техникалық мамандарды көбейту қажет. Сол себепті мемлекет тарапынан жоғары оқу орындарына қолдау жылдан-жылға көбейіп, шәкіртақы да өсіп отыр. Жақсы оқимын, білікті маман боламын деген талапкерге жоғары оқу орындарында материалдық база мол мүмкіндік береді.

Ал оқу – студенттің өз қолында, талап-тілегіне, ізденісіне байланысты. Егер студент қауымының белсенділігін, ізденімпаз-дығын, кез келген ортаға бейімділігін ескерсек, қай заманда болмасын олар қоғамның үлкен қорғаушы күші.

Оқу орнын бітіргеннен кейін қызметке орналасу мәселесі қашанда алдыңғы кезекте тұратыны белгілі. Кейде оқу орнын бітірген жас маман жұмыс таппай сенделіп жүріп қалады. Мұндай келеңсіздіктерді болдырмас үшін тиісті мекеме қандай мамандық-тарға сұраныс бар, қандай оқу орнын бітірген тиімді деген сауалдар төңірегінде сараптама, зерттеулер жүргізуі тиіс. Соған орай ең керекті деген мамандықтардың тізімі жариялануы және жұмыс беруші мен жоғары оқу орны арасында осы мәселе төңірегінде насихаттық жұмыс қолға алынуы керек.

Ертеңгі маман – бүгінгі студент өздерінің оқитын пәндерінің ғылыми бағыттылығына үлкен мән беріп отырады. Ғылыми зерттеулер жүргізу барысында сабақтастық, мүдделілік, басым бағыттар мен көкейкесті мәселелерді айыра білуге ұстаздар көмектеседі. Әр пән бойынша ғылыми жаңалықтарға уақтылы көңіл бөлініп, қажетінше қолданысқа енгізу жолдары мен мүмкіндіктері қарастырылады.

Иә, еркін елдің ертеңі – білікті де білімді маман қолында. Оған Сіздің қосар үлесіңіз қандай? Әңгіме өзіңізде!

* ***Тапсырмалар.***

1) Мәтін бойынша сұхбат құру үшін сұрақтар дайындаңыз.

2) Ақпарат құралдарынан білім, ғылым туралы естіген жаңа-лықтарыңызды айтыңыз.

3) «Ел болашағына қосар үлесім» тақырыбына шығарма жазыңыз.

***6. а) Сөйлемнен жай және тәуелді септеліп тұрған сөздерді табыңыз.***

***ә) Бір түбірден таралған сөздердің мағыналық айырма-шылығын түсіндіріңіз.***

1) Іздену, ізденіс, ізденімпаз, ізденімпаздылық.

2) Қол, қолдау, қолдану, қолданыс.

***б) Сөйлемдерге синтаксистік талдау жасаңыз.***

1. Қазіргі заман талабына сай, бүгінде ақпараттық техноло-гиялар даму үстінде.

2. Оқу орнын бітіргеннен кейін қызметке орналасу мәселесі қашанда алдыңғы кезекте тұратыны белгілі.

3. Ертеңгі маман – бүгінгі студент өздерінің оқитын пәндерінің ғылыми бағыттылығына үлкен мән беріп отырады.

4. Әр пән бойынша ғылыми жаңалықтарға уақтылы көңіл бөлініп, қажетінше қолданысқа енгізу жолдары мен мүмкіндіктері қарастырылады.

***7. Сұрақтарға жауап беріңіз.***

1) Сіз болашақ мамандығыңызды ғылыммен байланыстырасыз ба?

2) Гуманитарлық, жаратылыстану, техникалық ғылымдары туралы ой-пікіріңізді айтыңыз.

3) Өз таңдауыңызды (қалауыңызды) айтыңыз.

1. ***Сөз тіркестерінің мағыналарына көңіл аударыңыз.***

Ғылыми ізденіс, ақпарат алмасу, ортаға бейімділік, қозғаушы күш, мамандыққа сұраныс, сауалдарға сараптама, насихаттық жұмыс, ғылыми бағыттылық, сабақтастық, мүдделілік, басым бағыт, көкейкесті мәселер, қолданысқа енгізу.

1. ***Жоғарыдағы сөз тіркестерімен жай сөйлем құрастырыңыз.***

***11. 1) Сөйлемнен жай және тәуелді септеліп тұрған сөздерді табыңыз.***

***2) Бір түбірден таралған сөздердің мағыналық айырмашылығын түсіндіріңіз.***

а) Іздену, ізденіс, ізденімпаз, ізденімпаздылық.

ә) қол, қолдау, қолдану, қолданыс.

***3) Сөйлемдерге синтаксистік талдау жасаңыз.***

1. Қазіргі заман талабына сай, бүгінде ақпараттық техноло-гиялар даму үстінде.

2. Оқу орнын бітіргеннен кейін қызметке орналасу мәселесі қашанда алдыңғы кезекте тұратыны белгілі.

3. Ертеңгі маман – бүгінгі студент өздерінің оқитын пәндерінің ғылыми бағыттылығына үлкен мән беріп отырады.

4. Әр пән бойынша ғылыми жаңалықтарға уақтылы көңіл бөлініп, қажетінше қолда-нысқа енгізу жолдары мен мүмкіндіктері қарастырылады.

**IV Қазақстан – Республикам менің!**

**1-сабақ. Менің елім – тәуелсіз Қазақстан.**

***Қазақстан (Қазақстан Республикасы) —*** [**Еуразия**](http://kk.wikipedia.org/wiki/%D0%95%D1%83%D1%80%D0%B0%D0%B7%D0%B8%D1%8F) ***құрылығының қақ ортасында орналасқан мемлекет.***

Елордасы — [Астана](http://kk.wikipedia.org/wiki/%D0%90%D1%81%D1%82%D0%B0%D0%BD%D0%B0) қаласы. Әкімшілік жағынан 14 [облысқа](http://kk.wikipedia.org/w/index.php?title=%D0%9E%D0%B1%D0%BB%D1%8B%D1%81&action=edit)

бөлінеді. [Мемлекеттік тілі](http://kk.wikipedia.org/w/index.php?title=%D0%9C%D0%B5%D0%BC%D0%BB%D0%B5%D0%BA%D0%B5%D1%82%D1%82%D1%96%D0%BA_%D1%82%D1%96%D0%BB&action=edit) — [қазақ тілі](http://kk.wikipedia.org/wiki/%D2%9A%D0%B0%D0%B7%D0%B0%D2%9B_%D1%82%D1%96%D0%BB%D1%96).

**Солтүстігінде** [**Ресей Федерациясымен**](http://kk.wikipedia.org/wiki/%D0%A0%D0%B5%D1%81%D0%B5%D0%B9) **(6 467 км), оңтүстігінде** [**Түрікменстан**](http://kk.wikipedia.org/wiki/%D0%A2%D2%AF%D1%80%D1%96%D0%BA%D0%BC%D0%B5%D0%BD%D1%81%D1%82%D0%B0%D0%BD) **(380 км),** [**Өзбекстан**](http://kk.wikipedia.org/wiki/%D3%A8%D0%B7%D0%B1%D0%B5%D0%BA%D1%81%D1%82%D0%B0%D0%BD) **(2 300 км) және** [**Қырғызстан**](http://kk.wikipedia.org/wiki/%D2%9A%D1%8B%D1%80%D2%93%D1%8B%D0%B7%D1%81%D1%82%D0%B0%D0%BD) **(980 км) республикаларымен, шығысында** [**Қытаймен**](http://kk.wikipedia.org/wiki/%D2%9A%D1%8B%D1%82%D0%B0%D0%B9) **(1 460 км) шектеседі, батыста** [**Каспий теңізімен**](http://kk.wikipedia.org/w/index.php?title=%D0%9A%D0%B0%D1%81%D0%BF%D0%B8%D0%B9_%D1%82%D0%B5%D2%A3%D1%96%D0%B7%D1%96&action=edit)**, оңтүстікте** [**Арал теңізімен**](http://kk.wikipedia.org/w/index.php?title=%D0%90%D1%80%D0%B0%D0%BB_%D1%82%D0%B5%D2%A3%D1%96%D0%B7%D1%96&action=edit) **көмкерілген. Жер көлемі — 2717,3 мың шаршы километр.**

**Ұлттық рәміздері**

****

ҚАЗАҚСТАН РЕСПУБЛИКАСЫНЫҢ МЕМЛЕКЕТТIК ЕЛТАҢБАСЫ

ҚАЗАҚСТАН РЕСПУБЛИКАСЫНЫҢ МЕМЛЕКЕТТIК ГЕРБI, елтаңба — Қазақстан Республикасының негiзгi мемлекеттiк рәмiздерiнiң бiрi. ҚР Президентiнiң “Қазақстан Республикасының Мемлекеттiк рәмiздерi туралы” конституц. заң күшi бар Жарлығымен (24.1.1996) белгiленген. Рәмiздiк тұрғыдан ҚР мемл. гербiнiң негiзi — шаңырақ. Ол — гербтiң жүрегi. Шаңырақ — мемлекеттiң түп-негiзi — отбасының бейнесi. Шаңырақ — Күн шеңберi. Айналған Күн шеңберiнiң қозғалыстағы суретi iспеттi, Шаңырақ — киiз үйдiң күмбезi көшпелi түркiлер үшiн үйдiң, ошақтың, отбасының бейнесi. Тұлпар — дала дүлдiлi, ер-азаматтың сәйгүлiгi, желдей ескен жүйрiк аты, жеңiске деген жасымас жiгердiң, қажымас қайраттың, мұқалмас қажырдың, тәуелсiздiкке, бостандыққа ұмтылған құлшыныстың бейнесi. Қанатты тұлпар — қазақ поэзиясындағы кең тараған бейне. Ол ұшқыр арманның, самғаған таңғажайып жасампаздық қиялдың, талмас талаптың, асыл мұраттың, жақсылыққа құштарлықтың кейпi. Қанатты тұлпар Уақыт пен Кеңiстiктi бiрiктiредi. Ол өлмес өмiрдiң бейнесi. Бiр шаңырақтың астында тату-тәттi өмiр сүретiн Қазақстан халқының өсiп-өркендеуiн, рухани байлығын, сан сырлы, алуан қырлы бет-бейнесiн паш етедi. Бес бұрышты жұлдыз гербтiң тәжi iспеттi. Әрбiр адамның жол нұсқайтын жарық жұлдызы бар. Қ. р. м. г-нiң авторлары — Ж.Мәлiбеков пен Ш.Уәлиханов.

ҚАЗАҚСТАН РЕСПУБЛИКАСЫНЫҢ МЕМЛЕКЕТТIК ТУЫ

ҚАЗАҚСТАН РЕСПУБЛИКАСЫНЫҢ МЕМЛЕКЕТТIК ТУЫ – Қазақстан Республикасының мемлекеттiк негiзгi рәмiздердiң бiрi. ҚР Президентiнiң “Қазақстан Республикасының Мемлекеттiк рәмiздерi туралы” конституц. заң күшi бар Жарлығымен (24.1.1996) белгiленген. Мемл. ту көгiлдiр түстi тiк бұрышты кездеме. Оның ортасында арайлы күн, күннiң астында қалықтаған қыран бейнеленген. Ағаш сабына бекiтiлген тұста — ұлттық оюлармен кестеленген тiк жолақ өрнектелген. Күн, арай, қыран және ою-өрнек — алтын түстi. Тудың енi ұзындығының жартысына тең. ҚР мемл. туының авторы — суретшi Шәкен Ниязбеков. Бiрыңғай көк-көгiлдiр түс төбедегi бұлтсыз ашық аспанның биiк күмбезiн елестетедi және Қазақстан халқының бiрлiк, ынтымақ жолына адалдығын аңғартады. Бұлтсыз көк аспан барлық халықтарда әрқашан да бейбiтшiлiктiң, тыныштық пен жақсылықтың нышаны болған. Геральдика (гербтану) тiлiнде — көк түс және оның түрлi реңкi адалдық, сенiмдiлiк, үмiт сияқты адамгершiлiк қасиеттерге сай келедi. Ежелгi түркi тiлiнде “көк” сөзi аспан деген ұғымды бiлдiредi. Көк түс түркi халықтары үшiн қасиеттi ұғым. Түркi және әлемнiң өзге де халықтарындағы көк түстiң мәдени-семиотик. тарихына сүйене отырып, мемл. тудағы көгiлдiр түс Қазақстан халқының жаңа мемлекеттiлiкке ұмтылған ниет-тiлегiнiң тазалығын, асқақтығын көрсетедi деп қорытуға болады. Нұрға малынған алтын күн тыныштық пен байлықты бейнелейдi. Күн — қозғалыс, даму, өсiп-өркендеудiң және өмiрдiң белгiсi. Күн — уақыт, замана бейнесi. Қанатын жайған қыран құс — бар нәрсенiң бастауындай, билiк, айбындылық бейнесi. Ұлан-байтақ кеңiстiкте қалықтаған қыран ҚР-ның еркiндiк сүйгiш асқақ рухын, қазақ халқының жан-дүниесiнiң кеңдiгiн паш етедi.

ҚАЗАҚСТАН РЕСПУБЛИКАСЫНЫҢ МЕМЛЕКЕТТІК ӘНҰРАНЫ

Қазақстан Республикасы Мемлекеттік әнұранының мәтіні   
сөзі: Жұмекен Нәжімеденов, Нұрсұлтан Назарбаев

Алтын күн аспаны,   
Алтын дән даласы,   
Ерліктің дастаны,   
Еліме қарашы!   
Ежелден ер деген,   
Даңкымыз шықты ғой.   
Намысын бермеген,   
Қазағым мықты ғой!

Қайырмасы:   
Менің елім, менің елім,   
Гүлің болып егілемін,   
Жырың болып төгілемін, елім!   
Туған жерім менің – Қазақстаным!

Ұрпаққа жол ашқан,   
Кең байтақ жерім бар.   
Бірлігі жарасқан,   
Тәуелсіз елім бар.   
Қарсы алған уақытты,   
Мәңгілік досындай.   
Біздің ел бақытты,   
Біздің ел осындай!

**2- сабақ. Елдік туын көтерген ер**

***1. Берілген сөздердің мағынасын түсіндіріп, сөйлем құраңыздар.***

|  |  |  |
| --- | --- | --- |
| көсем,  бірегей,  тұяғы,  зорлық-зомбылық, шұрайлы |  | мәжбүр, күйзеле бастады,  жаналқым, бәлкім, жалма-жан |

***2. Сөйлемдегі сөздерді түсініп, талқылаңыздар.***

1. Қазақстанның оңтүстігінде шұрайлы жерлер өте көп.
2. Бекзат жұмыс іздеуге мәжбүр болды.
3. Одан мардымды жауап ала алмадық.
4. Салық полициясына алым-салық төлейміз.
5. Ресей Иракқа зорлық-зомбылық жасап отыр.

***3. Оқыңыз.***

**ЕЛДІК ТУЫН КӨТЕРГЕН ЕР**

*Арқада Бурабайға жер жетпейді,*

*Алашта Кенекеме ер жетпейді****.***

***М.Жұмабаев***



Кенесары хан – қазақ халқының тарихындағы ірі тұлға, қазақтың ұлттық батыры, қазақ хандығының ең соңғы ханы. 1802 жылы дүниеге келген. Туып өскен жері – Бурабай.

Ол 1837-1847 жылдардағы он жылға созылған қазақ халқының патшалық Ресейге, Қоқан және Хиуа хандық-тарына қарсы жүргізілген ұлт-азаттық қозғалыстың көсемі, Абылайдың немересі. Кенесары халық қозғалы-сының басшысы ретінде хандықтың бірегей жүйесін орнатуға тырысты.

Кенесары – Шыңғысханның он тоғызыншы ұрпағы, яғни хан атаулының соңғы тұяғы.

Абылайдың немересі болып келетін Кенесары өзін нағыз таза Шыңғысхан тұқымынан шыққанмын деп мәртебеленіп, хандық билікті қайта орнатуға бел байлады. 1841 жылы Кенесарыны халық ата-дәстүр салтымен ақ киізге көтеріп хан сайлаған.

Оның қол астына жинап жасақтағаны өзінің жақын туыстары Наурызбай, Мұса, Ержан, Құшақ, Бопай, Иса және басқалар болды. Әуелгідегі Абылай ханнан қалған төлеңгіттері мыңға жуық еді. Оған кейбір қазақ шаруалары да қосылды. Жиналған жасақты өзі басқарды.

XIX ғасырдың бірінші жартысында патшалық Ресейдің қарамағындағы елді мекендердегі халықтардың хал-күйі ауырлап, тұрмыс-тіршілігі күйзеле бастады. Бір жағынан, шұрайлы деген жерлерінен айырылса, екінші жағынан алым-салық та жаналқымы-нан алып, екі ұдай талау мен тонауда халық азып-тозып бара жатты.

Ата-бабалардан қалған атамекендерінен айырылған халық ар мен намыс үшін күресуден басқа жол қалмағанын түсінді. Осындай ашу-кек, кеуде толы ыза оларды 1837-1847 жыл-дардағы халықтық қозғалысқа қосылуға итермеледі.

Кенесары Қасымов феодалдық өкіметті нығайтуға күш салды. Халықтың әлеуметтік тұрмысына көңіл бөліп, елді экономикалық жағынан жақсартуға ниет етті. Оның алға қойған мақсаты мен жоспары Орталық Азияда бір орталыққа бағынатын мемлекет құру болды.

Жалпы, Тұранның даму тарихына көз салсаң, көптеген ел билеуші қайраткерлердің көздеген мақсаттары бір орталықтандырылған іргелі мемлекет құру екендігін байқау қиын емес.

Оған Түрік қағанатының негізін қалаушылар – Истеми, Білге хан, Күлтегін, Тоныкөк, Қараханидтер, Селжүктер, Ақсақ Темірдің осындай іс-әрекеттері куә. Ал Кенесары болса өз замандастарына қарағанда бұл мәселені, тіпті, әріден ойлады.

Кенесары өте талантты ұйымдастырушы. Ол әскери күштерді ұйымдастыруда Бұқара мен Хиуа хандықтарының тәжірибесіне сүйенді. Әскерлерін жүзге, мыңға бөліп, оларға жүзбасы, мыңбасы етіп жүректі батырларды қойды. Әскер тәртібін бұзғандарды қатаң жазаға тартты.

Кеңесары хан Тәуелсіз хандық құру саясатын жүргізді. Оның тәуелсіздік жолындағы бұл күресі Ресей империясына қолай-сыздық тудырды. Әрине, өзі мен Қытай арасындағы қорған іспетті осынау орасан жерден патшалық Ресей қалайда айырылып қалмауға тырысты. Бас көтеріп келе жатқан жыланның басын кесіп тастауға әрекет жасады. Орыс үкіметі бақайшағына дейін қаруланған әскерін Кенесарыға қарсы үсті-үстіне аттандырып, Кенесары-ның басына 3 мың сом «бәйге» де тікті. Сөйтіп, Кенесары қозға-лысын Ресей әскерінің қуатты күші басып тастады.

Кеңесары өзі өлгенімен, тірі күнінде-ақ аңызға айналған атақдаңқымен халық есінде мәңгі сақталады. Асқаров А. «Ұлы Тұранның ұлдары».

***4. Тапсырмалар:***

1. Мәтінді оқып, түсініңіз.

2. Мәтінге жоспар құрыңыз

3. Төмендегі материалдарды пайдалана отырып, Кенесары хан туралы білетініңізді баяндаңыз.



Кеңесары Қасымұлының мәйіті Алматы облысының Бесқайнар елді - мекенінде жатыр.

Наурызбай батырдың ұрпағымын деген Айсара Есенбекқызы сүйекті Қырғыз жерінен наурыз айында әкеліп, арулап көмгенбіз деп отыр. Хан моласына ескерткіш те орнатылған. Алайда тарихшылар мен ханның ұрпақтары бұған күмәнмен қарайды. Олар шежіре бойынша, Наурызбайдан ұрпақ қалмаған дейді.

***5. Сұрақтарға жауап беріңіз.***

1. Кенесары Қасымов кім еді?

2. Кенесары Қасымов Шыңғысханның нешінші   
 ұрпағы?

1. ХІХ ғасырдың бірінші жартысында халықтың

күй-жайы қандай болды?

1. ***Сөйлемді теріске шығарыңыз.***

Кенесары Қасымов - Әбілқайырдың немересі.

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Айсара Есенбекқызы

Кенесары Қасымов - Тәуке ханның екінші ұрпағы.

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кенесары Қасымов Ресейге қосылуды қолдады.

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***7. Сөйлемдерді жалғастырыңыз.***

Кенесары Қасымов … . Ата-бабалардан қалған … . ХІХ ғасырдың І жартысында … . Халықтың әлеуметтік тұрмысына … . Тұранның тарихи даму … . Кенесары ханның тәуелсіздік … .

***8. Мәтіннен етістіктерді көшіріп жазыңыз****.*

***9. Өткен шақ есімшені жедел өткен шаққа айналдырыңыз****.*

1. Кенесарыны халық, ата-дәстүр салтымен ақ киізге көтеріп хан сайлаған.
2. Орталық Азияда бір орталыққа бағынатын мемлекет құрған.
3. Әскерлерін жүзге, мыңға бөліп, оларға жүзбасы, мыңбасы етіп жүректі батырларды қойған.

4. Әскер тәртібін бұзғандарды қатаң жазаға тартқан.

5. Жиналған жасақты өзі басқарған.

**Жамақұлы Бейбарыс Сұлтан**

***(1223-1277)***

Жамақұлы Бейбарыс (1223-1277) – түркі әулеті Баһриден шыққан мам-лүктердің Египетті билеген төртінші сұлтаны. Оны тарихи шығармаларда Бейбарыс, Бибарыс деп те атайды. Оның шыққан тегі – қыпшақ. Бірақ қай жердің қыпшағы дегенге келгенде әр түрлі деректер айтылып, бірі – Хорезм, Дербент қыпшақтары десе, екіншілері маңғыстаулық еді дегенді айтады. Соңғы зерттеулер бұл дүдәмалдықтың түйінін шешіп, Бейбарыстың қыпшақ тайпасының Беріш руынан шыққан атақты әулеттің тұқымы екенін анықтауға мүмкіндік берді. Араб елдерінің “Мың бір түнмен” қатар қоятын халық романы – “Бейбарыста” оның әкесі Жамақ, шешесі Әйек деп, олардың нақты есімдерін атап көрсеткен. Бейбарыс өмір бойы қыпшақ тілінде сөйлеген, алдыңғы Азиядағы араб тілдес халық-тармен тілмәш арқылы түсініскен.

Бейбарыс Дамаскінің базарында 800 дирхемге құлдыққа сатылғаннан кейін жаңа қожайыны Айдакин Бундукдаридің атымен әл-Бундукдари деген есімге ие болады. Кейін Бейбарыстың ерекше қабілетін байқаған Айюби әулетінің сұлтаны Салих Нажумиддин оны өзінің жеке ұланының бір бөліміне сардар етіп алады. Сөйтіп ол енді жаңа әміршінің атымен өзіне әл-Салихи деген есімді және қабылдайды. Ол осында жүргенде крест жоры-ғына қатысушыларға қарсы күресте Египет әскеріне қолбасшылық етеді.

Египеттің жаңа сұлтаны Муиззәддин Айбек Айюби әулетінің соңғы сұлтаны Муаззам Тұраншахты өлтірушілерді жазалау науқанын бастаған кезде, Бейбарыс бас сауғалап, Сирияға қашып кетеді. Содан мамлүктер Айбекті өлтіргеннен кейін ғана ол Каирға қайта оралады. Мұнда таққа жаңа отырған Мұзаффар Сайфуддин Құтұз сұлтан оны әскеріне басшы етіп, Сирия жеріне ішкерлей кір-ген моңғолдарға қарсы күреске аттандырады. Айн-Жалут түбіндегі шайқаста мамлүк қолы моңғолдардың тас-талқанын шығарады. Осы соғыста Бейбарыс ер жүректілігімен айырықша көзге түседі. Бірақ Құтұз, неге екені белгісіз, басқаларға сый-сияпат жасап, Бейбарысты елеусіз қалдырады. Осыған өкпелеген Бейбарыс өзіне ниеттес адамдармен келісіп, Каирға қайтар жолда Құтұзды өлті-реді. Жақындастары Бейбарысты Египеттің сұлтаны деп жариялай-ды. Сөйтіп ол әд-Мәлік әз-Заһир Руки-әд-Дүние вә-д-Дин Бейбарыс әл-Бундукдари әл-Салихи деген есіммен Египеттің тағына отырады. Билік басына келісімен Бейбарыс бар күш-жігерін крест жорығымен қарсы шабуылға жұмсайды. Негізгі шабул 1265 жылы басталып, крест тағушы франктердің қамалдары бірінен кейін бірі алынады. Бұдан кейін Кіші Армения патшалығына (1267 ж.), Кіші Азия селжұқтарына қарсы жорықтар жасап, берберлерді бағын-дырады.

Бейбарыс медреселер салуға көп күш жұмсайды, каналдар мен бөгеттерді жөндетеді. Каир қаласында ол салдырған мешіттердің бірі қазір де “Бейбарыс мешіті” деп аталады.

Бейбарыс Хулагу әулетіне қарсы күресі мақсатымен Алтын Орда ханы Беркеге елші жібереді. Осыдан бастап Египет пен Алтын Орда арасында тұрақты дипломатиялық қатынас орнап, екі ел арасындағы одақтастық қашан Алтын Орда ыдырағанға дейін сақталады. Өйткені бұл байланыстың осыншалық ұзақ уақытқа ұласып, берік сақталуының негізінде Египет елін билеген Бейбарыс сұлтанның бір кезде тағдырдың қатал кесімімен қол үзіп қалған туған жеріне, ата-бабасының еліне жақындауды мақсат тұтқан арман-тілегі жатқан еді. Бұл, сайып келгенде, Мысыр елін “Қыпшақ Египеті” (“Мамлюкский Египет”) атандырған мамлүк-қыпшақтардың ортақ мүддесі болатын. Сондықтан олар Бейбарыс-тан кейін де, қашан мамлүк-қыпшақ әулетінен күш кеткенше “Алтын Орда” атанған қыпшақ елінен, өздерінің атамекенінен қол үзбеуге ұмтылады. Қатал тағдыр тағы да олардың жолын кесті. Египетте мамлүк-қыпшақтар билік басынан қуылды, Қыпшақ даласында Алтын Орда ыдырап кетті. Кезінде жат елге құл болып сатылып барса да, тектілігін танытып, қажымас қайраттың, құқалмас жігердің үлгісін көрсетіп, билік басына көтерілген мамлүк-қыпшақтардың өр рухы тек арада жеті ғасыр өткенде ғана барып, Бейбарыс есімі арқылы атамекеніне оралды. Қазір өзінің кіндік қаны тамған жерінде – Жайық өзенінің атырауында биік тұғырға орныққан Бейбарыстың ескерткішіне айналған алып тұлғасы тәуелсіз елдің арайлы таңын жерлестерімен бірге қарсы алып, өшпес рухтың айғағындай болып асқақ тұр.

***1. Мәтінді оқып, түсіндіріңіз.***

***2. Мәтінге жоспар құраңыз.***

***3. Бейбарыс сұлтан туралы білетініңізді баяндаңыз.***

***4. Сұрақтарға жауап беріңіз.***

1. Бейбарыс сұлтан кім еді?

2. Ол қай елдің азаматы?

3. “Бейбарыс мешіті” қай жерде?

4. Оның Египет сұлтаны атанған кезі қай уақытқа тұспа-тұс келеді?

***5. Сөйлемді теріске шығарыңыз.***

Бейбарыс сұлтан Түркістандық еді.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бейбарыс сұлтан өмір бойы оғыз тілінде сөйлеген.

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бейбарыс сұлтан Египет пен Алтын Орда арасындағы дипломатиялық қарым-қатынас орнатуға қарсы болды.

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***6. Сөйлемді жалғастырыңыз*.**

Жамақұлы Бейбарыс – .... Оның шыққан тегі ... . Бейбарыс қыпшақ тайпасының ... Азиядағы араб тілдес халықтармен ... Сирия жеріне ішкерлей кірген моңғолдарға ... . Осы соғыста Бейбарыс ... .

***7. Мәтіннен етістіктерді тауып, олардың қай шақта тұрғанын анықтаңыз.***

***8. Төмендегі сұрақтарды топ болып талқылаңыз.***

1. Мысырлықтар араб па?

2. Арабтар мысырлықтарды қай ғасырдан басып алған?

2 а). Олар қай тілде сөйлеген?

3. Мысыр Президенті Қазақстанда оқыған ба?

4. Хұсын Мүбарак Қазақстанға қандай тартутаралғы жасаған?

***9. Пікіралмасу****.*

1. Бейбарыс сұлтан туралы тарихи көркем фильмді көрдіңіз бе?

2. Көркем фильм қай жылы, қайда түсірілген?

3. Негізгі идеясы.

4. Бейбарыс сұлтан бейнесі қалай берілген?

5. Ойыңыздан шыға ма?

6. Сіздіңше қалай берілуі керек еді?

**3- сабақ. Қазақстан – Азия барысы. Қазақстан жаһандану дәуірінде.**

**Қазақ тілі**

С.Иманқұлова, Н.Егізбаева, Ғ.Иманалиева, Ш.Рамазанова, Б.Омарова, К.Мұхадиева

**148-157 беттер**

**V. Қазақстан және сыртқы саясат**

**1-сабақ. Іскерлік қарым‑қатынас тілі**

**Қазақ тілі**

С.Иманқұлова, Н.Егізбаева, Ғ.Иманалиева, Ш.Рамазанова, Б.Омарова, К.Мұхадиева

**168-172 беттер**

**VІ МОДУЛЬ. Бос уақыт және қызығушылық**

**1- сабақ. Біз қалай демаламыз?**

***Суреттегі адамдардың әуестігін анықтаңыз.***

****

***1. Берілген сөз тіркесінің мағынасын түсініңіз.***

Адам ағзасы, ағзаның оттегімен жабдықталуы, дене жатты-ғулары, сымбатты да ширақ дене мүсіні, дене жүктемесі, спортпен шұғылдану, адам өмірін ұзарту, үндестік таба білу.

1. Бос уақыт дегенді қалай түсінесіз?

2. Өзіңіздің сүйікті ісіңіз туралы баяндаңыз.

**БІЗ ҚАЛАЙ ДЕМАЛАМЫЗ**

Бос уақыт ол адамның барлық істерінен босап, емін-еркін жүруі. Бірақ бос уақыт көп адамдарда бола бермейді. Әсіресе, жұмыс істейтін және оқитын, немесе тағы да басқа істермен айналысатын адамдарда уақыт өте тығыз болады. Олар көп нәрсені жоспарласа да, көбінесе оған уақыт таппайды. Бос уақыты болған адам не істейді? Ол алдымен еркін жатып демалады. Жанұясымен, достарымен, жолдастарымен отырып демалатын адамдар да бар.

Біз қалай демаламыз? - дегенге жауап берсек, әрине, әр адам, әр қалай демалады. Демалудың неше түрі бар. Мысалы: ең қарапайым түрі достармен немесе жанұяңмен тауға, таза ауаға шығып демалуға болады. Бірақ барлық адамдар бірдей емес және материалдық жағдайлары да тең емес. Қазіргі таңда әр адам өз материалдық жағдайына қарай демалудың неше түрін таңдай алады. Мысалы, ақшасы өте көп адамдар ең әуелі, әсем жерлерді таңдар еді. Ал жағдайы орташа адамдар өз мемлекетіміздің әсем жерлеріне барып демалады. Әркім жағдайына қарай әрқалай демалады (А. санова).

1. Сіз қалай демаласыз?
2. Мәтін туралы түсінгеніңізді айтып беріңіз.

***BOOK1***

***2. Полилогті оқып, әңгіме не туралы екенін қысқаша баяндаңыз.***

**Үзілісте**

Дина: Осы сенде бос уақыт бола ма?

Ильяс: Бос уақыт дегенде мен жұмыстан, сабақтан басқа уақыттарды ресми түрде солай атайды деп түсінемін. Менде бос уақыт мүлде жоқ десе де болады.

Дина: Менде солай түсінемін. Сабақтан босай қалсаң кітапханаға барасың, басқа да шаруаларың толып жатыр.

Ильяс: Менің кешкі уақытым теледидар көрумен кетеді.

Дина: Мен көбіне кітап, газет-журнал қараймын.

Ильяс: Теледидардан көп жаңалықтар естисің, демаласың. Кейде интернетпен жұмыс істеймін.

Дина: Білмеймін, менің ойымша теледидар, бейнетаспалар, компьютерлік дискі, интернеттің кең таралуына қарамастан кітап жеке адамның рухани өсуінде маңызды құрал болып қала бермек. Тіпті компьютерлік технология ғасырында кітапты ешнәрсе ауыстыра алмайды.

Ильяс: Әрине, оған дауым жоқ, бірақ мен компьютер немесе теледидардан бір нәрсе көру керек болса, жібере алмаймын. Содан кітапқа уақыт қалмай да қалады.

Оқытушы: Сәлеметсіздер ме?

Студенттер: Сәлеметсіз бе?

Оқытушы: Мен сіздердің топты іздеп жүрмін. Сабақ аяқталған соң спорттың пайдасы жөнінде маман дәрігермен кездесу болады. Сұрақтарыңызды дайындап, міндетті түрде №2 оқу залына келулеріңізді сұраймыз.

Студенттер: Жарайды, Кенжебек Сағиұлы келеміз.

**Кездесуде**

Дәрігер: Стрестен қорғанудың ең басты әдісі – қызғылықты, өзіңіз қалағандай өмір сүруге тырысу. Жақсы дем алу, спортпен айналысу, денсаулықты күту. Күнделікті тірлік қана емес, өмірдің көптеген жағына қызығушылық таныту, ақыл-ой көкжиегін кеңейту, көп оқу, көп іздену, күйгелек болмау – өзге жол жоқ.

1-студент: Дене жаттығуларының денсаулыққа әсері қандай?

Дәрігер: Біз дене жаттығуларымен айналысқанда ағзаның оттегімен жабдықталуы артады. Нәтижесінде ағзаның барлық мүшелерінің өміршеңдігі артады, тері, денсаулық жақсарады.

Бұлшық еттер шынығады, жақсы демалады, қатаяды, нәтижесінде сымбатты да ширақ дене мүсіні, жеңіл де әдемі жүріс, жақсы көңіл-күй пайда болады. Дене жүктемесі арқылы тамаққа деген тәбетті де реттеуге болады. Дене жаттығулары арқылы адам бойына күш, ширақтық, шыдамдылық сияқты қасиеттер жинақтай алады.

Дене шынықтырумен айналысуды ғылыми тұрғыдан ұйымдас-тырудың маңызы зор. Мұндағы ұстанатын басты принциптер: тұрақтылық (аптасына 2-3 рет), жүйелілік (спорттың бір түрінен екіншісіне ауыса бермеу) және дене жүктемесін біртіндеп арттыру. Жүктемелер адам ағзасының физиологиялық мүмкіндіктеріне лайық болу керек. Керісінше жағдайда оның пайдасынан зияны артық болады. Ағзаны шынықтыру үшін аптасына 1-2 рет қана жаттығулар жасау аз, ол тек қол жеткізген деңгейді ұстап тұруға ғана мүмкіндік береді.

2-студент: Дене жаттығулары адам өмірін ұзарта ма?

Дәрігер: Әрине, жүйелі дене жаттығулары кепілді түрде адам өмірін ұзартады деп мәлімдеуге болмас, бірақ шыныққан, белсенді өмір салтын ұстанатын адамдар аз қозғалатындарға қарағанда тең жағдайында артық та сапалы өмір сүретіні анық. Тұрақты түрде жаттығатын, шыныққан салауатты өмір салтын ұстанатын адамдар өз қатарынан 10 жасқа жас көрінетіні жасырын емес.

3-студент: Жаттығулар үшін қай кез қолайлы?

Дәрігер: Тәулік бойында адам ағзасының физиологиялық белсенділігі жоғары үш кезеңі бар: 5-8, 10-12, 16-20 сағат аралығы. Осы уақытта жатттығулардың әсері барынша тиімді болмақ.

4-студент: Дене жаттығуларының интенсивтілігі адам өмірін ұзарта ала ма?

Дәрігер: Спортпен шұғылданатындардың өмір жасының ұзақтығы В.М.Зациорский шетелдің жалпы көрсеткіштеріне қарап анықтайды. 1828-1928 жылдар ішінде спортпен шұғылданған адамдардың өлім шығыны азайды. Спортпен айналысқан студенттердің орта жасы – 67 жас, спортпен айналыспаған студенттердің жасы 61,6 жас болады.

Спорттық жаттығулармен айналысқан адамдардың жүрек қан тамыр ауруларынан біршама айығатынын айтады. Америкалық ғалымдар Купер мен Даллас тұрғындарынан 10000 ер мен әйелдерді 10 жыл бойы тексеріп, оның барысында өлім шығыны 64-ке жеткен. Олар физикалық жаттығулармен аз айналысқан. Ал осы сандағы спортпен жақсы айналысқан адамдардың өлім шығыны 18 болған. Нәтижесін көріп отырмыз. Адам өмірінің ұзаруына дене жаттығуларының әсері мол екен.

5-студент: Сізде хобби бар ма?

Дәрігер: Дәрігер: Хобби деп кейде адамдар өзіне ұнайтын іспен айналысқанды айтады.

Хобби деуге келе ме, келмей ме, өзім ауылды жерде өскесін бе, ауыл шаруашылығын қатты ұнатамын. Біле білгенге ол үлкен өнер, ғылым. Біз адамдар қанша жасанды дүние құрастырып шығарғанымызбен табиғаттың жасаған кереметін қайталай алмаймыз. Кез келген шөп болсын, ағаш болсын, жеміс болсын, жидек болсын өте әдемі, жетік қой. Солармен үндестік таба білу ғажап қой!

***question2Сұрақтар:***

1. Динаның кітап туралы ойымен келісесіз бе?

2. Стрестен қорғанудың ең басты әдісі не?

3. 2,3 студенттердің сұрақтарына қысқаша жауап беріңіз.

**BOOK1**

***Оқыңыз, қызық!***

**Еуропадағы ең жалқау халық**

Еуропадағы ең жалқау халық – португалдықтар екен. Испандық Наварра университетінің ғалымдары Еуропа елдерінің өмір салттарын зерттеуде осыған көз жеткізген. Өйткені португалдықтар бос уақытын негізінен жұмсақ жиһазда жатып, теледидар көрумен өткізеді екен. Ал Еуропадағы пысық, еңбекқор халық – шведтер деп танылған. Себебі зерттеу мақсатында сұрау салынған шведтердің оннан алтауы спортты өмір деп санай-тындығын айтқан. Шведтерде үстелде отырып жасайтын жұмыспен айналысатындар 43%-ды, ирландықтар – 44%, австриялықтар – 47%, финдер – 49% болса, португалдықтар – 88%, оларға жақындау белгиялықтар –72% болған. Одан кейінгі орынды немістер мен испандықтар – 71% иемденеді.

**2- сабақ. Бос уақыт және қызығушылық.**

**BOOK1**

***Мәтінді оқыңыз.***

Бос уақыт және қызығушылық

Әр адамның өзіне тән ерекшеліктері болады, әсіресе, қызығушылық қасиеттері. Мысалы атақты Наполеон Бонапарт қалайы солдаттардан коллекция және сағат жинаған. Ал француз кардиналы Ришелье темекі тартатын мүштектерді қалаған. Егер ол біреуден өзгеше мүштек көрсе, қанша болса да, ақша жинап сатып алған. Атақты дипломат Уинстон Черчиль ойыншық әскерлерді жинауды әдетке айналдырған. Ал қатал канцлер Бисмарк градусникті жинауды жөн көрген. Орыстың бірінші коллекционері болып есептелетін атақты І Петр сирек кездесетін ақша түрлерін, қару-жарақ түрлерін, минералдар жинап, осы жиналған бұйымдар негізінде Кунсткамера мұражайы ұйымдастырылыпты. Рональд Рейган әлем халықтарының мақал-мәтелдерін жинауға әуес болса, жұбайы Нэнси діни мерекеде бір-біріне сыйлайтын түрлі-түсті жұмырқаларды жинаған. Михайл Булгаков өзі барған театрының билетін сақтаған. Ежелгі грек философы, әрі математигі Пифагор олимпиадалық ойындарға, әр түрлі атлетикалық жарыстарға қатынасқанды ұнатады екен. Жұдырықтасып төбелесуден ол екі рет лавр алқасының иесі болған. Одан достары осы әуестігі туралы сұрағанда былай деп жауап беріпті: “Егер ғылыми жұмыс арасында үзіліс жасамасаң, шаршаған басқа бағалы ой келмейді”.

Академик И.П.Павлов қартайған шағына дейін шаңғы тепкен. Сондықтан ол өмірінің соңына дейін шаршауды білмеген.

Эрнест Резерфорд тенниспен, Альберт Эйнштейн скрипкамен әуестенген. А.М.Бутлеров ұзақ қашықтыққа жаяу жүруді ұнатқан. Д.М.Менделеев бос уақытында тамаша чемодан жасаған. Орыстың тамаша жиһанкезі және географы П.П.Семенов-Тянь-Шанский сымбат өнерінің ірі білгіші, көркемсурет академиясының құрметті мүшесі болған. Ол үйіне 700 сурет, 3500 гравюра жинаған.

Қазақтың біртуар ұлы Дінмұхамед Қонаев оттықтан (зажигалка) топтама жинаса, Ғабең – Ғабит Мүсірепов көзі тірісінде неше алуан таяқ жинаған. Еліміздің батыр ұлы Бауыржан Момышұлының көптеген әдетінің бірі - қағаздан әр түрлі ұлттық оюларды қиып, сыйға тарту екен.

*Елбасымыз Н.Назарбаев қоғамдық-саяси мәселелерді шешуден қолы босаған кезде теннис ойнауды, домбыра тартып, ән шығаруды ұнатады.*

*Қоғам қайраткері Н.Абықаев бос уақытында гольф ойнауды ұнатады екен*.

Белгілі скрипкашы А.Мұсақожаева бос уақытында үй тіршілігімен айналысып, табиғат аясында серуендеуді ұнатады. Көркем шығармаларды оқиды.

**Тапсырма. Ұлы адамдардың жинаған заттарын сызба түрінде сәйкестендіріңіз.**

Мысалы, Ғабит Мүсірепов таяқ түрлерін жинаған.

1. Наполеон Бонапарт 1. жұмыртқа
2. Ришелье 2. ақша, қару-жарақ, минералдар
3. Уинстон Черчиль 3. мақал-мәтелдер
4. Бисмарк 4. қалайы солдат, сағат
5. І Петр 5. театр билеті
6. Рональд Рейган 6. оттық
7. Нэнси 7. ойыншық әскерлер
8. Михайл Булгаков 8. градусник
9. Дінмұхамед Қонаев 9. темекі мүштегі
10. Н. Назарбаев 10. ою
11. А. Мұсақожаева 11. гольф
12. Б. Момышұлы 12. табиғатта серуендеу
13. Н. Абықаев 13. домбыра тарту
14. А. Эйнштейн 14. чемодан
15. Д. Менделеев 15. скрипка

**Тапсырма. Қалай ойлайсыз, сіздің топта кім немен әуестенеді?**

**  j0285706**

................................................ .............................................. ............................................

**j0090209 j0150155 **

................................................ ............................................... ............................................

**j0174397 j0296920 **

................................................... ........................................... ............................................

**j0231949 j0286720 j0160624**

................................................... ............................................ ...........................................

**Тапсырма.** **Берілген етістіктерді ауыспалы осы шаққа қойып, олармен сөйлем құрастырыңыздар.**

*Үлгі:* Келу - келеді. Әкем Америкадан ертең келеді.

1. Айналысу. 2.Бару. 3.Көру. 4.Ұнату. 5.Жинау. 6.Әуестену. 7.Ән шығару.

8.Серуендеу.

***Өзіңіз бос уақытыңызда немен айналысатыныңызды/шұғылданатыныңызды әңгімелеп беріңіз.***

**Кездесу.**

Өмірде кездесулер көп болады ғой. Ең бір естен кетпейтін кездесулер алғаш студент болып жоғары оқу орнының табалдырығын аттаған кездегі кездесулер мен жүздесулер дер едім. Алғашқы ұстаздарыңмен кездесу, бірге оқитын жолдастарыңмен кездесу. Біз филолог болғаннан кейін көптеген ақын-жазушылармен, өнер қайраткерлерімен кездесу. Одан кейін Абай атындағы опера және балет театрындағы «Махамбет» операсы, М.Әуезов атындағы қазақ мемлекеттік академиялық драма театрындағы «Абай» драмасы, «Әпке», «Ескі үймен қоштасу» спектакльдері, Ғ.Мүсірепов атындағы қазақ мемлекеттік академиялық балалар мен жасөспірімдер театрындағы «Қыз жиырмаға толғанда», «Көгілдір такси», «Екі жүрек» спектакльдерінде ойнаған актерлармен кездесулер, Орталық мұражайға барғандағы әсерлеріміз, әсіресе, онда көрмеге қойылған «Алтын адамның» киімі, Шоқан Уәлихановтың қарындасының аққу ішігі тағы да басқа экспонаттар тамаша әсер қалдырды.

Содан соң барып тамашалаған Әбілхан Қастеев атындағы сурет мұражайы қандай керемет десеңізші (А. Исанова).

1. Қандай кездесулер есіңізде қалды?
2. Кездесулерден алған әсеріңіз қандай?
3. Қазақ театрлары несімен ұнады?
4. Орталық мұражайдан алған әсеріңіз қандай?
5. Мәтіннен омонимдерді табыңыз.
6. Мәтінді әңгімелеп беріңіз.



***1. Мәтінді оқып шығыңыз.***

### Кино өнері

Кино өнері – өнердің бір түрі, әдебиет пен театрдың, бейнелеу өнері мен музыканың көркемдік қасиеттерін өзінің ерекшелігіне орай пайдаланатын синтезді өнер. Фильмді жасауға әр алуан мамандықтағы творчество қызметкерлері: кинодраматург, режиссер, актер, оператор, суретші, композитор қатысады. Сондай-ақ кино жасау ісіне техника саласындағы мамандар, лаборанттар мен жұмысшылар да үлес қосады, алуан түрлі күрделі аппаратуралар мен аспаптар қолданылады.

Кино өнері – өзіне тән мәнерлеу амалдары, көркемдеу тәсілдері, эстетикалық заңдары мен шығармашылық дәстүрлері бар дара өнер. Көріністі әр тұстан қамти бейнелеу, адам өмірі мен табиғат құбылыстарын нанымды көрсете алу, сондай-ақ кадрларды үйлестіре құрау тәсілінің тиімділігі кино өнерінің ақпараттық мүмкіндігін кеңейте түсуде. Фильмді бірден миллиондаған адамдар көреді. Көрермендер білімін толықтырып, эстетикалық ләззат алады, тәлім-тәрбие – жақсыдан өнеге, жаманнан сабақ алады.

Қазақ жеріне алғашқы хроникалық фильмдер 1928 жылдан түсіріле бастады. Сол жылы РСФСР Халық Комиссарлары Советі жанынан “Востокфильм” киноқоғамы құрылды. 1929 жылы Алматыда қоғамның өндірістік бөлімі ашылды да, ол Қазақстанның өмір-тұрмысы туралы “Соңғы хабар” атты киножурнал шығарып тұрды. Режиссер В.А.Турин Түркістан-Сібір Теміржол магистралі жайлы “Турксиб” атты деректі фильм қойды. 1930-32 жылдары қазақ өмірінен “Дала әндері”, “Жұт”, “Қаратау қазынасы” фильмдері қойылды.

1941 жылы Алматыда көркем фильмдер шығаратын кино-студия ұйымдастырылды. Ол техникалық-өндірістік базасы жағы-нан ұлғайып, 1944 жылы Алматының көркем және деректі-хроникалық фильмдер студиясы (1960 жылдан “Қазақфильм”) деп аталды. Қазақ киностудиясы алғашқы ұйымдасқан кезінен бастап, 1975 жылдарға дейін 100-ден астам көркем фильм және 500-ге жуық деректі фильм шығарды. Бұл фильмдер тақырыбы мен жанры жағынан әр алуан.

1. ***Мәтін бойынша сұрақтарға жауап беріңіз.***
2. Кино өнері қандай өнер?
3. Фильмді кімдер жасайды?
4. Кино адамға не береді?
5. ***Мына сөз тіркестерін аударыңыз.***

Жаңа замандық, материалдық шығын, қыруар ақша, байқаудан тыс, көрсетілген қойылымдар, ұлттық қазақ киносы.

**4. *Сөйлемдерді аяқтаңыз.***

а) Қазақтың жаңа толқынының феномені 80-жылдардың соңында дәстүрлі қазақ киносына ... .

ә) Рашид Нұғмановтың “Ине” және Серік Апырымовтың “Соңғы аялдама” фильмдері осы толқынның... .

б) “Ине” фильмі жаңарудан кейінгі... .

в) Сатыбалды Нарымбетовтың “Көзімнің қарасы” фильмі Бас жүлдені ...

г) Театр және кино актері Асанәлі Әшімов режиссер ретінде... .

***Қажетті сөз тіркестері:*** *кең танылды; күтпеген құбылыс болып енді, басы болып есептеледі, уақытты көрсетеді, жеңіп алды.*

**Қазақстанның музыка және балет өнері**

Ауылдарды аралап жүретін әнші-өлеңші (әншілер), күйшілер, ақындар мен жыршылар ертеден дәстүрлі музыка өнерін тарату-шылар болып саналады. Жаңа кезеңде музыка өнерінің дамуына ХІХ–ХХ ғасырлар ортасындағы белгілі халық композиторлары мен әншілерінің, композитор-аспапшылардың әсері ерекше болды. Олардың арасында қазақтың жазба әдебиетінің негізін қалаған Абай Құнанбаев, Біржан Қожағұлов, Жаяу Мұса Байжанов, Дәулеткерей Шығаев, Құрманғазы Сағырбаев, Ықылас Дүкенов, Мұхит Мералиев, Балуан-Шолақ, Ақан-Сері, Тәттімбет, Мәди, Қазанғап, Дина Нұрпейісова, Кенен Әзірбаев және басқаларды атауға болады.

ХХ ғасырда қазақтың музыка өнері жаңа музыкалану мен жанр формаларымен ерекшеленді. Аз ғана уақыттың ішінде республика еуропалық классикалық музыка операның, симфонияның, балет инструменталды концерті, кантатаның, ансамбльдің, оркестрлік және хор орындаушылық түрлерінің жанрлық арсеналы жаңа кәсіби композиторлық мектептің негізін қалады. ХХ ғасырдың 30-40 жылдарында ұлттық мазмұндағы органдық синтездің және еуропалық форма негізінде қазақ опера өнерінің классикалық туындылары жарық көрді, олар – Е.Брусиловскийдің «Қыз Жібек», А.Жұбановтың, Л.Хамидидің «Абай», М.Төлебаевтың «Біржан мен Сара», Е.Рахмадиевтің «Қамар сұлу» және басқа опералар.

Қазақтың халық әндерін мәтіндік жалпылығына және музыканы айту мәнеріне қарай эпикалық, еңбек, отбасы-тұрмыстық, балалар, лирикалық, тарихи, әлеуметтік наразылық тағы сол сияқты әндер деп бөлуге болады. 60-70-жылдары республикада еуропалық инструменталды музыканың ең күрделі жанрларының бірі – Ғ.Жұбанова, К.Қожамяровалардың классикалық туындыларына жақын симфоникалық күй туды. Ұлттық аудиторияның ерекше ықыласына бөленген қазақтың монодикалық музыкасының оркестрі мен хоры болды. Ерекше кең таралған музыка ежелгі музыкалық аспаптармен орындалатын «Отырар сазы» фольклорлы-этнографиялық оркестрін атап өту керек. Бұл ұжымның айрықша, қайталанбас бейнесін дирижер, композитор, жетекшісі және домбырашы Н.Тілендиев жасаған еді.

Орындаушылық және композиторлық шығармашылықпен қатар республикада музыкаландырудың дәстүрлік формалары дамып, бұқаралық музыканың формалары (рокб эстрада, джаз) қалыптасуда, фольклор мен Қазақстан халқының ауызша кәсіби дәстүрлері де дамып жатыр. Республикада түрлі көркем салаларды орындаушылық ұжымдар жұмыс жасауда – мемлекеттік симфоникалық оркестр, Құрманғазы атындағы қазақ халықтық аспаптар оркестрі, мемлекеттік үрлемелі оркестр, хор, халық билерінің ансамблі, Ғ.Жұбанова атындағы мемлекеттік квартет, эстрадалық ансамблдер, үрлемелі және джаз оркестрлері.

Қазақстан – Е.Серкебаев, Б.Төлегенова, Г.Есімова, Ә.Дінішев, Г.Қыдырбекова, А.Мұсаходжаева, Ж.Әубәкірова және әлемдік музыка мәдениеті жұлдыздарының бесігі саналатын М.Бисенғалиев, Э.Құрманғалиева, апалы-сіңлілі Нақыпбековалар, И.Мұратбе-кова, Қ.Жолдыбаева, Т.Ержанова сияқты халықаралық деңгейдегі орындаушылар отаны. Бүгінгі күні екі опера және балет театры, мемлекеттік филармония, ұлт аспаптар академиялық оркестрі, бидің академиялық театры, би және аспаптар ансамбльдері және басқалар жемісті еңбек етуде. Қазақтың кәсіби балет өнері ХХ ғасырдың 30-жылдарында Абай атындағы Қазақ академиялық опера және балет театрында болған «Айман-Шолпан», «Шұға», «Қыз Жібек», «Ер Тарғын», «Қамбар-Назым» және т.б. қойылымдардан бастап дами бастады. Мемлекеттік академиялық би театрының репертуарында (1967 ж. негізі қаланған, көркемдік жетекшісі халық әртісі, Қазақстан Мемлекеттік сыйлығының лауреаты, профессор – Б.Аюханов) классикалық балет миниатюралар, «Шопениана», «Кармен-сюита», «Болеро», «Қозы-Көрпеш – Баян сұлу», «Шыңғыс хан», «Қыз Жібек» сияқты басқа да ұлттық, әлемдік хореографиялық бір актілі балеттері болды. «Қазақ әуендері» акционерлік қоғамының «Гүлдер» мемлекеттік би ансамблінің негізін қазіргі эстрадалық хореографиялық билері құрайды.

Сонымен бірге республикада 14 облыстық филормония бар. Олардың негізгі мақсаты – қазақ халқының дәстүрлі, академиялық және классикалық музыкасын қашық ауылдарда насихаттау.

***1. Мәтіндегі халық композиторларының аты-жөнін дәптерлеріңізге көшіріп жазып, еңбектері туралы материалдар табыңыз.***

***2. Музыка және балет өнеріндегі қазіргі танымал тұлғалар туралы пікір алмасыңыз.***

***3. Абай атындағы опера және балет театрындағы «Біржан сал» қойылымын көріп, алған әсеріңізді айтып беріңіз.***

|  |  |
| --- | --- |
| **Апта** | Kәсіби‑­бағдарлы қазақ тілі **КbK “O”T 1102 3 кредит** |
| **СОӨЖ тапсырмалары** |
| **I тақырыптық блок**  **Қатысымның әлеуметтік‑тұрмыстық саласы** | |
| **1** |  |
| **2** |  |
| **3** | Шет елдердегі білім беру жүйесі мен Қазақстандық оқу жүйесін салыстыру. |
| **4** | Көшедегі маңдайша, бильбордтағы жарнамалардағы 20 қатені жазып келу, презентациялық жұмыс. |
| **IІ тақырыптық блок**  **Қатысымның әлеуметтік-мәдени саласы** | |
| **5** | 1. Шығарма жазу.  2. Адам құқығы туралы жалпы ортақ декларация (шығармашылық жұмыс) |
| **6** | Нобель сыйлығын алған лауреаттар, олардың ғылыми жаңалықтары (кейс‑папка әзірлеу) |
| **7** | «Құқық бұзушылықты алдын алу-басты міндет» тақырыбында презентация |
|  | **АРАЛЫҚ БАҚЫЛАУ №1** |
| **8** | «Сыбайлас жемқорлыққа қарсы күрес» тақырыбында конспект жазу, баяндау. |
| **9** | «Жастар арасындағы қылмыс» тақырыбында топпен жұмыс жасау. |
| **10** | Заң терминдерімен жұмыс. |
| **IІI тақырыптық блок**  **Қатысымның оқу-кәсіби саласы** | |
| **11** | Заң ретінде қалыптасқан салт-дәстүрлерге қатысты қосымша материалдар дайындау. |
| **12** | Заң терминдерімен жұмыс. |
| **13** | Қазақ халқының заңгерлері туралы7 Реферат жазу. |
| **14** | «Жемқорлық – өркениеттің жауы» тақырыбында презентация жасау. |
|  | **АРАЛЫҚ БАҚЫЛАУ №2** |

**Заң факультетінің студенттеріне кәсіби‑­бағдарлы қазақ тілін оқытудың**

**СОӨЖ тапсырмалары**

**Пәннің оқу-әдістемелік қамтамасыз етілу картасы**

|  |  |  |  |  |
| --- | --- | --- | --- | --- |
| **№** | **Пәннің атауы** | **Авторы және оқулықтың аты** | **Әл-Фараби атындағы ҚазҰУ кітапханасындағы саны** | |
| **негізгі** | **қосымша** |
| 1 | Қазақ тілі | Иманқұлова С., Егізбаева Н., Иманалиева Ғ., Омарова Б., Рамазанова Ш., К.Мұқадиева. Қазақ тілі.Оқу құралы.Алматы, 2008ж. | 100 | Intranet KAZNU |
| 2 | Кәсіби қазақ тілі | Сейтбекова Айнұр Аташбекқызы «Заңтану» мамандығына арналған оқу құралы – Алматы, 2014 ж. |  |  |
| 3 | Грамматикалық анықтағыш | Б. Қапалбеков, С. Құлманов, Г. Қалиақпарова, Алматы, 2010 | Yniver KAZNU |  |
| 4 | Қазақ тілі практикумы | З.С. Күзекова. Астана, 2010 |  | Yniver KAZNU |
| 5 | Ересектерге қазақ тілін оқытуға арналған мультимедиалық кешен | Жоғары деңгей. Алматы, 2010 | www.til.gov.kz |  |
| 6 | Сұхбат | Тіл мәдениеті  Тілдік тұлға | Компьютер сыныбында  орнатылған  аудиокурс |  |

**Экзамен сұрақтары**

**Айтылым**

1. «Отбасы – шағын мемлекет» мәтін мазмұнын баяндау.
2. «Қазақстан Республикасындағы демографиялық мәселелер» мәтін мазмұнын баяндау.
3. «М.Әуезов суреткер» мәтін мазмұнын баяндау.
4. «Жамбыл шығармаларындағы батырлық концепция» мәтін мазмұнын баяндау.
5. «Күй құдіреті» мәтін мазмұнын баяндау.
6. «Ұлттық кадрлар – мемлекеттің негізі» мәтін мазмұнын баяндау.
7. «Халықтың қолөнері» мәтін мазмұнын баяндау.
8. «Хәкім Абай философиясы» мәтін мазмұнын баяндау.
9. «Шәкәрім өлеңдеріндегі имандылық концепциясы» мәтін мазмұнын баяндау.
10. «Қазақстанның табиғи саябақтары мен қорықтары, оларды қорғау» мәтін мазмұнын баяндау.
11. «Қазақстанның тарихи орындары» мәтін мазмұнын баяндау.
12. «Білім беру жүйесіндегі тың серпіліс» мәтін мазмұнын баяндау.
13. «Еліміздің ертеңі – жастардың еншісінде» мәтін мазмұнын баяндау.
14. «Қазақстан жаһандану дәуірінде» мәтін мазмұнын баяндау.
15. «Тәуелсіз Қазақстанның жарқын бейнесі» мәтін мазмұнын баяндау.
16. «Уақыт алтыннан да қымбат» мәтініне қатысты өз ойыңызды білдіріңіз.
17. «ҚР отбасын әлеуметтік қорғау жүйесі» мәтінінің мазмұнын айтып беріңіз.
18. «Өнер жұлдыздары» мәтіні туралы баяндаңыз,
19. «Қазақстанның экологиясы» мәтінінің мазмұнын айтып беріңіз.

### «Қазақстанның көрікті жерлері» туралы баяндаңыз

1. «Қазақстан - Азия барысы» мәтініңі мазмұнын айтыңыз.
2. «Университет - білім ордасы» туралы түсінігіңізді айтыңыз.
3. «Мен таңдаған мамандық» тақырыбына қатысты өз ойыңызды білдіріңіз.
4. «Қазақстанның жарқын болашағы – білімді ұрпағында» мәтінін мазмұндаңыз.
5. «Қолжетімді баспана» мәтінінің мазмұнын айтып беріңіз.
6. «Жастар және қоғам ұйымдары» мәтінінің мазмұнын айтып беріңіз.
7. «Отбасы және ұлттық дәстүрлер» мәтінінің мазмұнын айтып беріңіз.
8. «Жас отбасының бюджеті» мәтінінің мазмұнын айтып беріңіз.
9. «Қызыл кітап» мәтінінің мазмұнын айтып беріңіз.
10. «Ел болашағы білікті маман қолында» мәтін мазмұнын баяндау.

**Лексика-грамматикалық тапсырма**

1. **Берілген сөздермен синонимдік қатар жасаңыз.**

**Үлгі:** жеке, дербес, бөлек, дара

Ағын, азат, жалақы, ежелгі, келбет, кісі, ағым, жан, ағыс, еркін, еңбекақы, адам, ажар, айлық, көрік, бұрынғы, береке, мұңсыз, дұрыстау, қайғысыз, түзеу, байырғы, ырыс, дәулет, уайымсыз, тәуелсіз, жөндеу.

1. **Төмендегі сөздерге сәйкес фразеологизмдер жазыңыз.**

Тәуекел ету, қолы тимеу, анық, жауап бермеу, қатты ренжу, ұқпау, тыңдамау, ұялу, қорқу, өте алыс, өте тату, өнерлі, алдау.

**3. Сөйлемдерді адамның қалауын білдіру мәнінде аяқтаңыз.**

1. Біздің жаңа технологиялар көрмесіне ... . 2. Белгілі пианистің Алматыға ... ... екен. 3. Мақсаттың жаһандық қазақы телеарна ... ... . 4. Студенттердің заң саласындағы жаңа терминдердің ... ... . 5. Екі университеттің арасындағы келісімшартты ... ... ..., бірақ ол үшін Түркиядан көп құжаттар алып келу қажет екен. 6. Олардың дағдарыстан шығудың жаңа бағдарламасын ... ... . 7. Біздің қаржылық тұрақтылықты ... ... . 8. Сенің мына мақалаға пікір ... ...?

**Қажетті сөздер:** жүзеге асырғымыз келген, барғымыз келеді, қалыптастырғымыз келеді, ашқысы келеді, келгісі келеді, ұсынғысы келеді, үйренгісі келеді, білдіргің келеді.

**4. Сөйлемдерді мағынасына қарай топтастырыңыз.**

1. Менің алға қойған мақсаттарыма жеткім келеді. 2. Бір саламен ғана шектеліп қалғым келмейді. 3. Көп саланың маманы болғым келеді. 4. Болашақта адамдарға қуаныш әкеліп, әр бағытта ең үздік болып, айлығы жоғары маман болғым келеді. 5. Ұжымда сенімді әріптес, құрбыларыма адал дос болғым келеді. 6. Біз сәтсіз ән, сәтсіз клиптер болмаса екен деп тілейміз. 7. Жастың бәрі осындай өршіл намысты, жалын жүректі болса еді. 8. Өміріңде есте қалатын жарқын сәттер көп болғай дейміз. 9. Уақыттың тығыздығын сылтауратқым келмейді. 10. Оның жүрек талмасы ұстап қалмаса игі еді. 11. Ол бізді ұятқа қалдырғысы келмейді. 12. Айтқан сөзінде тұрып, істі дер кезінде тындырып тастағысы келеді.

1. **Қалау мәнді сөйлемдер:**
2. **Тілек мәнді сөйлемдер:**
3. **Қалау мәнді сөйлемдердің болымсыз түрі:**

**5. Мына сөздермен мағыналас сөздерді дұрыс қойыңыз.**

Дәл білу - , біртіндеп - , күн бату - , қолайсыз - , дәл мезгіл - , деректер - , туралы - , орнатылды - , басында - , алмасу - .

1. **Асты сызылған сөздерді мағынасы қарама‑қарсы сөздермен беріңіз.**

Адамға тән *кеңпейілдік* қасиет бірте‑бірте азайып бара жатқан сияқты.

Өзің жақсы көретін адамдардың іс‑әрекеттері *жаныңды жадырады*.

Өз елі, жері үшін қаншама өрімдей жастар *жанын шүберекке түйді.*

Біздің ата‑бабаларымыздың Бурабайдай көркем жерді сақтап, *көрегендік* танытуы келер ұрпаққа үлгі болуы керек.

Қазақ елінің біраз жылдар бойы өз тізгіні өз қолына тиген жоқ.

## 7. Cұхбатты III жақта толықтырыңыз.

1. «Күй дария» бағдарламасының қонағы – **Мемлекеттік «Дарын» жастар сыйлығының лауреаты, ...** .
2. Мен **... облысы, ... ауылында дүниеге келдім.**
3. **Әкем ... адам болған.** Күй өнерін таңдауына ... ықпалы үлкен болды.
4. **Ауылға келген өнерлі адамдардың барлығы біздің ауылға ... .**
5. **Мен мектепте оқып жүргенде «...» оркестрінің мүшесі боладым.**
6. **8 сыныпта ... гастрольге келіп, менің әкемді мені Алматыдағы музыка колледжіне оқуға ... .**
7. **Мен өз өмірімді домбырасыз ... ...**, ... арқасында барлық жетістіктерге жеттім.
8. Менің орындауымда Құрманғазы Сағырбаевтың «...», «...»т.б. күйлерін тыңдаңыздар.

**8. Мақалды қажетті етістіктермен толықтырыңыз.**

1. Сөз жүйесін ..., мал иесін табар

2. Халық ..., қалып айтпайды.

3. Тіл тас жарады,  
Тас ..., бас жарады.

4. Бас кеспек … да,  
Тіл кеспек жоқ.

Артында баласы …,  
Көзі қалды де.  
Артында сөзі …,  
Өзі қалды де.

Сын …, мін түзелмейді.

Ойнап … да, ойлап айт.

1. **Етістіктерді керекті шақтарға айналдырыңыз.**

Мен ертең кітапханадан М. Әуезовтің “Абай жолы” роман-эпопеясын (алу). Ол кеше отбасымен біздің қаладағы үйімізге (келу). Сен кеше қонақта отырғанда домбырада жақсы (ойнау). Мен былтыр асқазаным ауырып ауруханада (емделу)

*Жауап үлгісі:* Мен ертең кітапханадан М.Әуезовтің “Абай жолы” роман-эпопеясын аламын.

1. **Сөйлемнің екінші сыңарын табыңыз.**

Ұстаздық еткен жалықпас, үйретуден .... (кімге?) (Ы. Алтынсарин).

Адам баласы жылап туады, кейіп ...(қайтеді?) (Абай).

Өнер-білім бар жұрттар, тастан ... (не?) салдырды(Ы. Алтынсарин).

Бірлігі мықтыны ... (кім?) алмайды(Төле би).

1. **Субъекті мен объекті арасындағы қарым‑қатынастарды білдіретін етісті**

**толықтырыңыз.**

Үлгі: *сұранды‑сұрасты‑ сұратқызды‑ сұраттырды, сұралды, сұратт*

Жуынды‑ жуғызды‑ ...

Салынды‑ ...

Ойланды‑ ...

Ішілді‑...

Сөз берілді‑ сөз бергізді‑... .

1. **Берілген шағын мәтіннің идеясын айтыңыз. Демеулік шылауды тауып, қай сөзбен бірге жұмсалғанын және оған қандай мән үстеп тұрғанын көрсетіңіз.**

Апаттың үлкені адамдар бойындағы эгоистік көзқарастан туындап отыр. «Өз жеріме өзім қожамын. Не істесем де өз еркім: өзен, көлін суалтам ба, даласын жыртып, ақ татыр шөлге айналдырам ба, әлде орман, тоғайын құртам ба, тіпті өртеп жіберем бе - ешкім қолымды қақпайды. Әлем кеңістігін еркін билеймін, табиғатты табындырамын», – деген менмен саясат тіршіліктің тынысын тарылтып бітті.

1. **Жақша ішіндегі сөздер мен сөз тіркестерін аударып, қажетті септік тұлғада қойыңыз.**

Жапония мен Қазақстанның байланыстарын жандандыру (большие политические преимущества) береді. Қазақстанның алдында Анкарамен саяси, экономикалық ынтымақтастықтың (значительный потенциал) іске қосу міндеті тұр. Араб әлемінде Египет Араб Республикасының (политический вес и влияние) ескере отырып, Қазақстан осы елмен жақсы қарым-қатынас орнатуға ұмтылады. Таяу Шығыс аймағындағы елдермен сауда-саттық тек мұнай өндіру салаларындағы (взаимовыгодное сотрудничество) орнату маңызды фактор болып табылады.Еуропалық одақпен әріптестік Қазақстанның халықаралық саяси және (экономическое сообщество) кірігуіне жәрдемдеседі

1. **Сөйлемдерді оқыңыз. Жақшаның ішіндегі етістіктерді осы, өткен, келер шақтардың әр түрлі формасында көрсетіңіз**.

Үлгі: Жапониямен ынтымақтастық Қазақстанға көптеген экономикалық артықшылықтар (беру) – береді, берді, бермек.

Қазақстан Анкарамен саяси, экономикалық, мәдени-гуманитарлық ынтымақтастықтың әлеуетін (іске қосу). Иранмен байланыстарды дамыту біздің ұзақ мерзімді экономикалық мүдделерімізді (қамтамасыз ету). Қазақстан араб әлемімен ынтымақтастықты қолдауға (ұмтылу). Таяу Шығыс елдермен қарым-қатынасты нығайту мұнай өндіру саласындағы тиімді байланыстарды орнатуға іргетас (қалау). Еуропалық Одақпен әріптестік Еуропалық жетекші мемлекеттермен сауда-экономикалық байланыстарды тиімділігін арттыруға алғышарттар (жасау).

1. **Берілген сөйлемдердің мазмұнын сын есімнің салыстырмалы шырай күрделі формасын пайдалана отырып айтыңдар.**

Үлгі: Электронды микроскоп оптикалық микроскоптан қолайлы. – Электронды микроскоп оптикалық микроскопқа қарағанда қолайлырақ.

Мұнай отын ретінде көмірден үнемді және (қуатты). Дәрігерлердің пікірінше, белсенді физикалық жаттығулар витаминдер мен дәрілерден (тиімді). Шығыс Қазақстан өзінің табиғи жағдаймен басқа аймақтардан бай. Кавказ аудандары ұлттар құрамы бойынша басқа аймақтардан (күрделі). Марс пен Жердің атмосферасы (тығыз). Марс пен Жердің климаты (қатал, өмір үшін жайлы). Күн мен Жердің диаметрі (үлкен). Планета мен метеорлардың қозғалысы (жоғары).

**Жағдаяттық тапсырма**

1. Жағдаяттық сұхбат құраңыз.

Сіз Алматы қаласы Тілдерді дамыту басқармасының бастығысыз. Сізден журналист сұқбат алғысы келеді. Сізге қандай сұрақтар қоюы мүмкін? Сіз қалай жауап бересіз?

2. Сұхбат құраңыз.

Қазақтың мәдениеті туралы досыңызға таныстырыңыз.

3. «Әлемдік бәсеке» тақырыбына ситуациялық сұхбат айтыңыз.

4.Досыңыз е-поштасына өзінің жаңа фото суреттерін салыпты. Суретті сын есімдерді қатыстыра отырып, сипаттауға тырысыңыз.

5. Төмендегі ой шақыру сұрақтары бойынша сөйлеңіз.

1. Қазақстан жер көлемі жағынан әлемде нешінші орын алады? Мұндай жер көлемінің ауқымдылығы елімізге қандай мүмкіндіктер береді деп ойлайсыз?

2. Кез келген елдің мақтанышы – сол елдің мемлекеттік тілі болып табылады. Біздің елімізде ше?

3. Көптеген дамыған елдер қазба байлығымен емес, онда тұратын «адами капиталымен» мақтана алады екен. Бұл мәселеге сіздің ойыңыз қандай?

1. Мына сұрақтарды пайдаланып, сұхбат құрыңыз.
2. Айналаңызды, қоршаған ортаңызды қалай қорғайсыз?
3. Құстар мен аңдардың қандай пайдасы бар? Мінездеме беріңіз.
4. Хайуанаттардың қанша жасайтыны туралы не білесіздер?
5. Олардың өмір сүру ортасы туралы әңгімелеп беріңіздер.
6. Құстарға және аңдарға қандай қамқорлық жасадаңыздар?
7. Жан-жануарлар, құстар туралы қандай ертегі, аңыз-әңгіме білесіздер?

7. Жағдаяттық сұхбат құраңыз. (Ауызша)

Сіздің досыңыз қазақ тілін үйренгісі келеді. Бірақ араласатын адамдары орыс тілінде сөйлеседі. Сіз оған қандай ақыл-кеңес бересіз?

8. Берілген сөйлемдердің мағынасын талдаңыз.

Барлық түркі жұртының әрбір баласы үшін ыстық та қастерлі мекен – Түркістан.

Түркістан қаласын алыс-жақын түркі халықтарының бәрі “кіші Меккеге” балайды.

“Түркістан екі дүние есігі ғой”.

9. Жаһандану үрдісіндегі ұлттық құндылықтардың сақталуы жайлы пікіріңізді айтыңыз.

10. Алматы қаласының экологиялық жағдайы туралы ойыңызды айтыңыз.

11. «Айнала, қоршаған орта және оны дамыту» тақырыбына жағдаяттық сұхбат айтыңыз.

12. Алматы қаласында «Ағашты күту», «Бақ өсіруде» қандай іс-шаралар жасалынып жатыр?

13. Баспасөз материалдарын пайдалана отырып, «Жаһандану және жастар» деген тақырыпта сұхбат айтыңыз.

14. «Қазақстанның мәдениеті» туралы өз ойыңызды айтыңыз.

15. «Білім алып жатқан жастарға ұсынылатын 100 әдеби шығарма» туралы пікіріңізді айтыңыз.